**IZVEDBENI NAČRT**

**NACIONALNEGA PROGRAMA ŠPORTA  
V REPUBLIKI SLOVENIJI 2014-2023**

verzija 7.8.2014 za obravnavo na Vladi RS

[1. UVOD 3](#_Toc391291559)

[2. SLOVAR KLJUČNIH POJMOV NACIONALNEGA PROGRAMA ŠPORTA 6](#_Toc391291560)

[3. RAVNANJE Z NACIONALNIM PROGRAMOM ŠPORTA 10](#_Toc391291561)

[4. FINANCIRANJE LETNEGA PROGRAMA ŠPORTA 14](#_Toc391291562)

[5. MERILA ZA FINANČNO OVREDNOTENJE LETNEGA PROGRAMA ŠPORTA 16](#_Toc391291563)

[6. IZVEDBA UKREPOV NACIONALNEGA PROGRAMA ŠPORTA 17](#_Toc391291564)

[6.1 Športni programi 17](#_Toc391291565)

[6.1.1 Športna vzgoja v vzgojno-izobraževalnem sistemu 17](#_Toc391291566)

[6.1.2 Prostočasna športna vzgoja otrok in mladine 19](#_Toc391291567)

[6.1.3 Športna vzgoja otrok in mladine s posebnimi potrebami 20](#_Toc391291568)

[6.1.4 Obštudijske športne dejavnosti 22](#_Toc391291569)

[6.1.5 Športna vzgoja otrok in mladine, usmerjenih v kakovostni in vrhunski šport 23](#_Toc391291570)

[6.1.6 Kakovostni šport 24](#_Toc391291571)

[6.1.7 Vrhunski šport 24](#_Toc391291572)

[6.1.8 Šport invalidov 26](#_Toc391291573)

[6.1.9 Športna rekreacija 28](#_Toc391291574)

[6.1.10 Šport starejših 30](#_Toc391291575)

[6.2 Športni objekti in površine za šport v naravi 32](#_Toc391291576)

[6.3 Razvojne dejavnosti v športu 36](#_Toc391291577)

[6.3.1 Izobraževanje, usposabljanje in izpopolnjevanje strokovnih kadrov v športu 36](#_Toc391291578)

[6.3.2 Statusne pravice športnikov, trenerjev in strokovna podpora programom 37](#_Toc391291579)

[6.3.2.1 Izobraževanje nadarjenih in vrhunskih športnikov 37](#_Toc391291580)

[6.3.2.2 Spremljanje pripravljenosti športnikov, svetovanje o športni vadbi in strokovna podpora programov 39](#_Toc391291581)

[6.3.2.3 Zdravstveno varstvo športnikov 41](#_Toc391291582)

[6.3.2.4 Zaposlovanje vrhunskih športnikov in vrhunskih trenerjev v javni upravi ter podjetjih (dvojna kariera) 42](#_Toc391291583)

[6.3.3 Založništvo v športu 43](#_Toc391291584)

[6.3.4 Znanstveno raziskovalna dejavnost v športu 45](#_Toc391291585)

[6.3.5 Informacijsko komunikacijska tehnologija na področju športa 46](#_Toc391291586)

[6.4 Organiziranost v športu 47](#_Toc391291587)

[6.4.1 Delovanje športnih organizacij 47](#_Toc391291588)

[6.4.2 Prostovoljno delo v športu 48](#_Toc391291589)

[6.4.3 Profesionalni šport 48](#_Toc391291590)

[6.4.4 Mednarodna dejavnost v športu 49](#_Toc391291591)

[6.5 Športne prireditve in promocija športa 50](#_Toc391291592)

[6.5.1 Športne prireditve 50](#_Toc391291593)

[6.5.2 Športni turizem 52](#_Toc391291594)

[6.5.3 Javno obveščanje o športu 53](#_Toc391291595)

[6.5.4 Športna dediščina in muzejska dejavnost v športu 54](#_Toc391291596)

[6.6 Družbena in okoljska odgovornost v športu 56](#_Toc391291597)

[6.6.1 Športno obnašanje 56](#_Toc391291598)

[6.6.2 Preprečevanje dopinga v športu 57](#_Toc391291599)

[6.6.3 Varuh športnikovih pravic 58](#_Toc391291600)

[6.6.4 Trajnostni vidiki v športu 59](#_Toc391291601)

[6.7 Podporni mehanizmi za šport 61](#_Toc391291602)

[6.7.1 Prijazno poslovno okolje za športne organizacije 61](#_Toc391291603)

[6.7.2 Preprečevanje zlorab pri športnih stavah 62](#_Toc391291604)

[6.7.3 Inšpekcija v športu 62](#_Toc391291605)

[7. STRUKTURA POSTAVK FINANCIRANJA V LETNEM PROGRAMU ŠPORTA 64](#_Toc391291606)

# UVOD

Državni zbor Republike Slovenije je na 23. redni seji dne 2. aprila 2014 sprejel Nacionalni program športa v Republiki Sloveniji 2014 - 2023 (v nadaljevanju: NPŠ), ki določa, da Direktorat za šport Ministrstva za izobraževanje, znanost in šport pripravi izvedbeni načrt za udejanjanje NPŠ, s katerim opredeli dejavnosti in nosilce dejavnosti za izvedbo ukrepov, ki bodo uresničili naslednje cilje NPŠ o kakovostno športno dejavnih prebivalcih Slovenije:

* povečati delež športno dejavnih[[1]](#footnote-1) odraslih prebivalcev Slovenije na 70%;
* v skupnem deležu športno dejavnih odraslih prebivalcev Slovenije povečati delež redno športno dejavnih odraslih prebivalcev Slovenije za 5 odstotnih točk;
* povečati delež športno dejavnih prebivalcev v strokovno vodenih programih za 3 odstotne točke;
* obdržati število športnikov v tekmovalnih sistemih;
* obdržati število vrhunskih športnikov[[2]](#footnote-2);
* povečati prepoznavnost športa kot pomembnega družbenega podsistema.

Izvedbeni načrt za udejanjanje NPŠ (v nadaljevanju: izvedbeni načrt) je nastal kot plod sodelovanja Strokovnega sveta RS za šport, Direktorata za šport Ministrstva za izobraževanje, znanost in šport, civilne športne sfere ter strokovnjakov s področja športa in drugih področij, na katere posega NPŠ. Enako kot NPŠ je tudi izvedbeni načrt namenjen predvsem javnim institucijam za zagotavljanje ustrezne upravljalne podpore izvajalcem NPŠ (športnim društvom in njihovim zvezam, javnim zavodom, šolam, zasebnikom idr.) in posledično vsem prebivalcem Slovenije za zagotavljanje kakovostnega športnega udejstvovanja kot glavnega cilja NPŠ. Izvedbeni načrt konkretizira in udejanja usmeritve ter ukrepe NPŠ. Zlasti se osredotoča na urejanje strokovnih, organizacijskih in upravljalnih nalog, ki so ozko povezane s športom. Te naloge so opredeljene v letnem programu športa (v nadaljevanju: LPŠ), ki se vsako leto sofinancira iz državnih in lokalnih proračunskih sredstev za šport in sredstev Fundacije za šport. Poleg tega izvedbeni načrt daje izhodišča za oblikovanje projektov, s katerimi bi lahko država ali neposredno izvajalci pridobili evropska sredstva za izpeljavo programov NPŠ. V delu, kjer se šport prepleta z drugimi družbenimi področji, opredeljuje izhodišča za ustrezno umeščanje športa v strategije in politike teh področij ter tako poskuša spodbuditi njihovo vzajemno delovanje za skupno javno dobro.

Z izvedbenim načrtom se zagotavlja izvajanje dolgoročnejših ciljev in ukrepov NPŠ, določi kratkoročne dejavnosti NPŠ, časovni načrt za njihovo izvedbo in njihove nosilce, določi vsebino LPŠ, izvajalce in potrebne vire za uresničevanje LPŠ. Izvedbeni načrt je dinamičen dokument, ki se mora odzivati na ugotovitve o udejanjanju NPŠ na posameznih področjih (spremljanje kazalnikov) in spremembe drugih področnih strategij in politik ter morebitne spremenjene družbene okoliščine. Za ustrezno prilagajanje izvedbenega načrta skrbi ministrstvo pristojno za področje športa.

Vsebinski okvir izvedbenega načrta predstavlja sedem sklopov ukrepov NPŠ. Njihov skupni namen je zagotavljanje možnosti za kakovostno športno udejstvovanje s povečanjem dostopnosti do športa, konkurenčnost športnih organizacij in kakovost športnih programov.

1. športni programi (vsebinska osnova športa)
2. športni objekti in površine za šport v naravi (materialna podlaga za izvajanje športa)
3. razvojne dejavnosti v športu (podpora za posamezniku oz. skupini primerno, varno izvajanje športnih dejavnosti)
4. organiziranost v športu (zagotavljanje konkurenčnosti in preglednosti poslovanja športnih organizacij)
5. športne prireditve in promocija športa (krepitev promocije športa in ustvarjanje ekonomskih in družbenih koristi)
6. družbena in okoljska odgovornost v športu (zagotavljanje spodbudnega trajnostno naravnanega okolja za razvoj športa)
7. podporni mehanizmi za šport (spodbudno družbeno okolje za razvoj športa in preprečevanje zlorab v športu)

Sklopi so razdeljeni na področja, na katerih so skladno z glavnimi cilji NPŠ opredeljeni strateški cilji teh področjih. Na podlagi ciljev so zasnovani ukrepi. Za merjenje doseganja strateških ciljev na posameznih področjih so predlagani kazalniki. Cilji in ukrepi izhajajo iz spoznanj analize preteklega NPŠ[[3]](#footnote-3).

V nadaljnjem besedilu so uporabljene naslednje kratice:

|  |  |
| --- | --- |
| ***kratica*** | ***naziv*** |
| ARRS | Javna agencija za raziskovalno dejavnost Republike Slovenije |
| CPI | Center Republike Slovenije za poklicno izobraževanje |
| CŠOD | Center šolskih in obšolskih dejavnosti |
| DURS | Davčni urad Republike Slovenije |
| EP | Evropsko prvenstvo |
| ESS | Evropski strukturni skladi |
| FAMNIT | Univerza na Primorskem, Fakulteta za matematiko, naravoslovje in informacijske tehnologije |
| FIHO | Fundacija za financiranje invalidskih in humanitarnih organizacij v Republiki Sloveniji |
| FISU | International University Sports Federation, Mednarodna univerzitetna športna zveza |
| FŠ | Univerza v Ljubljani, Fakulteta za šport |
| FŠO | Fundacija za financiranje športnih organizacij v Republiki Sloveniji – skrajšano Fundacija za šport |
| IKT | Informacijsko komunikacijska tehnologija |
| LPŠ | Letni program športa |
| MDDSZ | Ministrstvo za delo, družino, socialne zadeve in enake možnosti |
| MF | Ministrstvo za finance |
| MGRT | Ministrstvo za gospodarstvo, razvoj in tehnologijo |
| MIZŠ | Ministrstvo za izobraževanje, znanost in šport |
| MIP | Ministrstvo za infrastrukturo in prostor |
| MK | Ministrstvo za kulturo |
| MORS | Ministrstvo za obrambo Republike Slovenije |
| MNZ | Ministrstvo za notranje zadeve |
| MZ | Ministrstvo za zdravje |
| NIJZ | Nacionalni inštitut za javno zdravje |
| NPŠ | Nacionalni program športa |
| NPŠŠ | Nacionalne panožne športne šole |
| NPŠZ | Nacionalne panožne športne zveze |
| NŠZ | Nacionalne športne zveze |
| OI | Olimpijske igre |
| OKS-ZŠZ | Olimpijski komite Slovenije – Združenje športnih zvez |
| OPŠŠ | Občinske panožne športne šole |
| OŠZ | Občinske športne zveze |
| RIC | Državni izpitni center |
| SLOADO | Slovenska antidoping organizacija |
| SP | Svetovno prvenstvo |
| SPIRIT Slovenija | SPIRIT Slovenija - Javna agencija Republike Slovenije za spodbujanje podjetništva, inovativnosti, razvoja, investicij in turizma |
| SS šport | Strokovni svet Republike Slovenije za šport |
| SURS | Statistični urad Republike Slovenije |
| URI | Urad za razvoj izobraževanja |
| Zavod Planica | Zavod Republike Slovenije za šport Planica |
| ZDŠPS | Zveza društev športnih pedagogov Slovenije |
| ZPIZ | Zavod za pokojninsko in invalidsko zavarovanje |
| ZRS KP | Znanstveno-raziskovalno središče Koper |
| ZRSŠ | Zavod Republike Slovenije za šolstvo |
| ZŠIS-POK | Zveza za šport invalidov Slovenije – Paraolimpijski komite |
| ZZZS | Zavod za zdravstveno zavarovanje Slovenije |
|  |  |

# 

# SLOVAR KLJUČNIH POJMOV NACIONALNEGA PROGRAMA ŠPORTA

|  |  |
| --- | --- |
| Celoletni športni programi | Celoletni športni programi so različni športni programi, ki se v obsegu najmanj 60 ur izvajajo skozi vse leto. Takšen obseg predstavlja najmanj 30 vadbenih tednov po 2 uri tedensko športne oz. gibalne vadbe. Ura vadbe šteje 60 minut. |
| Doping v športu | Doping v športu predstavlja uporabo prepovedanih snovi in postopkov za izboljšanje tekmovalnih rezultatov oz. osebnih dosežkov in estetskih učinkov (rekreativni športniki). Opredeljen je kot pojav ene ali več kršitev protidopinških pravil, navedenih v členih od 2.1 do 2.10 Svetovnega protidopinškega kodeksa. |
| Kakovostni šport | Obsega programe priprav in tekmovanj športnikov in športnih ekip v članskih starostnih kategorijah, ki so registrirani skladno s Pogoji, pravili in kriteriji za registriranje in kategoriziranje športnikov v Republiki Sloveniji, vendar ne izpolnjujejo pogojev za pridobitev statusa vrhunskega športnika, tekmujejo pa v tekmovalnih sistemih NPŠZ do naslova državnega prvaka ter na mednarodnih tekmovanjih . Te programe izvajajo športna društva in NPŠZ. Njihov osnovni cilj je športni dosežek, predstavljajo pa pomembno vez med programi športne vzgoje otrok in mladine, usmerjenih v kakovostni in vrhunski šport, ter vrhunskega športa, saj vključujejo večje število športnikov in strokovnega kadra, kar omogoča vzpostavitev konkurenčnega okolja znotraj posameznih športnih panog na nacionalni ravni. |
| Kategorizirani športnik | Kategorizirani športnik je registrirani športnik pri NPŠZ, ki ima naziv mladinskega, državnega, perspektivnega, mednarodnega ali svetovnega razreda skladno s Pogoji, pravili in kriteriji za registriranje in kategoriziranje športnikov v Republiki Sloveniji. |
| Kineziologija | Kineziologija je znanstvena veda, ki preučuje človekovo gibanje. |
| Letni program športa | LPŠ določa dejavnosti in projekte za uresničevanje ukrepov NPŠ ter obseg javnih sredstev, ki se zagotovijo v proračunih države, lokalnih skupnosti in Fundacije za šport. V LPŠ so zajeta zgolj sredstva za urejanje strokovnih, organizacijskih in upravljalnih nalog, ki so ozko povezane s športom. Poleg teh se iz javnih sredstev drugih področij financirajo še ukrepi nacionalnega programa športa, ki so medpodročnega značaja (npr. kineziološka vadba na recept, zaposlovanje športnikov in trenerjev v javni upravi itd.). |
| Nacionalna panožna športna zveza | NPŠZ je zveza društev, registrirana v skladu z Zakonom o društvih in včlanjena v OKS-ZŠZ v skupino NPŠZ. Izjemi sta ZŠIS-POK in Slovenska univerzitetna športna zveza. |
| Nacionalna športna zveza | NŠZ je zveza društev, registrirana v skladu z Zakonom o društvih in včlanjena v OKS-ZŠZ.. Če ni včlanjena v OKS-ZŠZ, ji lahko ta, skladno z določili OKS-ZŠZ, vseeno dodeli takšen status.. |
| Nacionalne panožne športne šole | NPŠŠ je nacionalni projekt na področju športne vzgoje otrok in mladine, usmerjenih v kakovostni in vrhunski šport. V okviru projekta država sofinancira zaposlitev in razvoj strokovno izobraženega kadra za izvajanje dela pretežno v programih športne vzgoje otrok in mladine, usmerjenih v kakovostni in vrhunski šport. v NPŠZ in športnih društvih Znotraj posamezne športne panoge opredeli prednostno sofinanciranje tega kadra pristojna NPŠZ. Osnovni namen projekta je s sistemskim pristopom, najbolj kompetentnim strokovno izobraženim kadrom, ustreznimi materialnimi pogoji, organiziranim sodelovanjem s šolskim sistemom in ustrezno finančno podporo dvigovati raven kakovosti dela na tem področju NPŠ do mednarodne primerljive ravni. |
| Občinske panožne športne šole | OPŠŠ je občinski projekt na področju športne vzgoje otrok in mladine, usmerjenih v kakovostni in vrhunski šport. V okviru projekta lokalna skupnost sofinancira strokovno izobražen kader za izvajanje dela pretežno v programih športne vzgoje otrok in mladine, usmerjenih v kakovostni in vrhunski šport, v športnih društvih, ki imajo ustrezno tekmovalno piramido (športnike v vseh tekmovalnih starostnih skupinah) ter management strokovnih in upravljavskih nalog. |
| Obštudijska športna dejavnost | Obsega različne organizirane in samoorganizirane oblike športnih dejavnosti v kraju študija. Izvajajo jih izključno športna društva, ki delujejo v okviru univerz. |
| Panožni športni centri | Panožne športne centre predstavljajo povezani objekti, namenjeni v prvi vrsti športni vadbi in podpornim dejavnostim pri izvajanju športnih programov. Glede na raven (nacionalno ali lokalno) imajo vzpostavljene različne kakovostne pogoje, ki morajo zadostiti določenim standardom posameznih športnih panog. Predstavljajo pomembno stičišče za izvajanje interdisciplinarne strokovne podpore v posameznih športnih panogah in so strateško središče njihovega razvoja. |
| Promocija športa | Promocijo športa obsegajo dejavnosti, ki v različnih javnostih predstavljajo šport in s športom povezane dejavnosti z namenom spodbujanja zanimanja za šport in vse njegove pojavne oblike. |
| Promocijski športni programi | Športni programi, kjer se prek različnih dejavnosti, kot so beleženje sodelovanja v športnih ali gibalnih dejavnostih, uspešne izvedbe gibalnih nalog ipd. spodbuja različne ciljne skupine prebivalstva k športnemu ali gibalnemu udejstvovanju. Primeri takšnih športnih programov so: Zlati sonček, Krpan, Naučimo se plavati, Ciciban planinec idr. |
| Prostočasna športna vzgoja otrok in mladine | Obsega širok spekter športnih dejavnosti: od dejavnosti, ki nadgrajujejo šolsko športno vzgojo (npr. razširjeni program športne vzgoje s skupnim poučevanjem športnega pedagoga in razredne učiteljice), obšolskih športnih programov, namenjenih vsem otrokom in mladini, do športnih programov otrok in mladine, ki niso del tekmovalnih sistemov panožnih športnih zvez in jih ponujajo društva in zasebniki. Zaradi vzgojne naravnanosti je v poimenovanju namensko izpostavljena besedna zveza športna vzgoja. |
| Registrirani športnik | Registrirani športnik je vsaka fizična oseba, ki je registrirana (ima tekmovalno licenco) pri NPŠZ ali ZŠIS-POK in tekmuje v uradnih tekmovalnih sistemih NPŠZ ali ZŠIS-POK skladno s Pogoji, pravili in kriteriji za registriranje in kategoriziranje športnikov v Republiki Sloveniji. |
| Sklad za vrhunske športnike | Sklad za vrhunske športnike predstavlja posebno obliko individualne finančne pomoči vrhunskim športnikom, ki so v športni karieri že dosegli izjemne športne dosežke in za izvedbo svojega programa priprav potrebujejo nadstandardne pogoje. |
| Strokovno izobražen kader | Strokovno izobražen kader za delo v športu predstavljajo diplomanti univerzitetnih in visokošolskih študijskih programov s področja športa in kineziologije, ki imajo opravljen strokovni izpit. Ustrezno strokovno izobrazbo za izvajanje posameznih nalog v športu ter vrsto strokovnega izpita, določi Strokovni svet Republike Slovenije za šport. |
| Strokovno usposobljen kader | Strokovno usposobljen kader za delo v športu predstavljajo športni delavci, ki so uspešno zaključili programe usposabljanja za opravljanje strokovnega dela v športu, ki jih je določil Strokovni svet Republike Slovenije za šport, ter imajo veljavno licenco za opravljanje dela. |
| Šolska športna vzgoja | Strokovno voden pouk športne vzgoje v celotni navpičnici vzgojno-izobraževalnega sistema: v vrtcih se predmet imenuje gibanje, v osnovni šoli šport, v srednji šoli športna vzgoja, v visokošolskem prostoru pa so to predmeti z različnimi poimenovanji. Kakovostna šolska športna vzgoja predstavlja osnovo za vse ostale športne programe. |
| Šolske športne interesne dejavnosti | So del prostočasne športne vzgoje otrok in mladine v osnovni ter srednjih šolah, ki hkrati predstavljajo razširjen program šole, zato so financirane s strani šolstva. |
| Šport invalidov | Obsega športne programe, namenjene oblikovanju športne kulture invalidnih oseb v različnih pojavnih oblikah športa zunaj šolskega sistema: športni rekreaciji, kakovostnemu in vrhunskemu športu, športni vzgoji otrok in mladine, usmerjene v kakovostni in vrhunski šport,. Programe izvajajo športne organizacije v sodelovanju z invalidskimi, pri izvajanju programov pa se smiselno povezujejo še z drugimi organizacijami. |
| Šport starejših | Predstavljajo različne oblike športno-rekreativne dejavnosti upokojencev oz. oseb nad 65. letom starosti. Posebnost teh oblik športno-rekreativne vadbe so prilagoditve vsebin in načinov njihovega izvajanja glede na zmožnosti posameznika, ki izhajajo iz procesov staranja in njihovih zdravstvenih posebnosti. Zato mora izvajanje teh programov temeljiti na ustreznem sodelovanju posebej strokovno izobraženega kadra (kineziologov) z zdravstvenimi delavci in strokovno usposobljenimi kadri za šport starejših. |
| Športna dediščina | Zajema nesnovne dobrine, kot so prakse, predstavitve, izrazi, znanja, veščine, in z njimi povezane premičnine in športni objekti ter naravne površine za šport (kjer se ta dediščina predstavlja ali izraža), ki jih skupnosti, skupine in včasih tudi posamezniki prenašajo iz roda v rod in jih nenehno poustvarjajo kot odziv na svoje okolje, naravo in zgodovino; Mednje sodijo različne oblike predstavitve zapuščine športa vključno z muzejsko dejavnostjo in tradicijo športa ter njenega vpliva na okolje in družbo**.** |
| Športna prireditev | Prireditev, katere nosilna vsebina je šport ali športna dejavnost. |
| Športna rekreacija | Predstavlja različne pojavne oblike športne dejavnosti odraslih oziroma različnih pojavnih oblik družin s ciljem ohranjanja zdravja, dobrega počutja in vitalnosti, druženja, tekmovanja ali zabave. Tovrstne športne programe izvajajo večinoma športne organizacije, velik del športne rekreacije pa poteka samo-organizirano, zato je pomembno ustvarjati pogoje za takšno športno udejstvovanje (npr. javno dostopne površine za šport). |
| Športna vzgoja otrok in mladine, usmerjenih v kakovostni in vrhunski šport | Obsega športne programe otrok in mladine, ki jih izvajajo športna društva, NPŠZ in OKS-ZŠZ in so namenjeni pripravam na tekmovanja in tekmovanjem v domači ter mednarodni konkurenci. Programi predstavljajo možnost za kasnejše doseganje vrhunskih dosežkov v absolutni konkurenci na mednarodni ravni ali pa za športno udejstvovanje na drugih ravneh (tekmovalno ali rekreativno). Ker so v programe vključeni otroci in mladina, je potrebno namenjati posebno pozornost strokovnemu delu z visokimi etičnimi načeli delovanja, ki ne sme škoditi razvoju otrok in mladine, in usklajevanju učnih obveznosti otrok in mladine z njihovo športno potjo. |
| Športni turizem | Predstavlja prostočasna in poslovna potovanja, ki so na kakršenkoli način povezana s športom. Športni turizem vključuje: športno-dejavna potovanja (posamezniki, družina, športne ekipe, ki so na potovanju športno dejavni), potovanja za udeležbo na športnih dogodkih in potovanja za ogled športnih znamenitosti (npr. športnega objekta). |
| Športno izobraževalne vsebine | Vsebine, v katerih mediji obravnavajo šport in njegove pojavne oblike z vidika izobraževanja, usposabljanja in informiranja in imajo za cilj na poljuden način predstaviti šport ali njegove pojavne oblike in tako prispevati k zavedanju o pomenu športa v njegovih prednostih in nevarnostih ter njegovih pojavnih oblikah. |
| Športno obnašanje | Športno obnašanje je slovenska ustreznica za mednarodno uveljavljeni izraz »fair play«. Športno obnašanje pomeni iskanje in zagotavljanje tekmovalne prednosti v športu skladno s pravili igre, brez namerne povzročitve telesne poškodbe in psihičnega oziroma besednega nadlegovanja (žaljivega navijanja, opazk idr.) ali uporabe nedovoljenih snovi in metod, dostojno prenašanje poraza in zmage, spoštljiv odnos do drugih udeležencev športnega tekmovanja in okolja, v katerem se odvija tekmovanje, spoštovanje rezultata, ki je posledica vloženega truda, cenjenje svojega dosežka in dosežkov drugih, spoštovanje drugačnosti, ki izhaja iz narodnosti, spolne usmerjenosti, sloga življenja, različnih mnenj in verovanj, ter krepitve drugih etičnih vrednot v športu (npr. pomoč šibkejšim). |
| Športnovzgojni karton | Športnovzgojni karton je nacionalni sistem za spremljanje telesnega in gibalnega razvoja otrok in mladine, v katerega so vključene vse slovenske osnovne in srednje šole. Podatki pomagajo otrokom in mladostnikom pri samozavedanju o njihovi telesni zmogljivosti, starši spoznajo in spremljajo telesni in gibalni razvoj svojih otrok in njihove dosežke primerjajo z dosežki enako starih slovenskih vrstnikov, učitelj športne vzgoje pa na podlagi primerjav z objektivnimi podatki populacije svetuje staršem ter učencem in dijakom glede primerne prostočasne športne vadbe ter ustrezno načrtuje vadbo. |
| Trajnostna športna prireditev | Trajnostna športna prireditev zmanjšuje negativne vplive in povečuje koristi za okolje in družbo ter ustvarja pozitivno zapuščino za sedanje in prihodnje generacije. Tako prireditev prispeva k varovanju narave in okolja (naravnih virov - vode, zemlje in zraka, živalskih in rastlinskih vrst ter ekosistemov, podnebja) in ima pozitiven vpliv na družbo (vključevanje lokalnih skupnosti in lokalnih deležnikov, zdravje in varnost gledalcev, udeležencev in zaposlenih, dostopnost in vključenost za vse, blaginja lokalne skupnosti in širše družbe, pozitivna zapuščina, etično ravnanje, odgovornost in transparentnost). |
| Uradni tekmovalni sistemi | Uradni tekmovalni sistemi so sistemi tekmovanj, ki jih potrjuje OKS-ZŠZ. Nosilci uradnih tekmovalnih sistemov v Republiki Sloveniji so NPŠZ, na mednarodni ravni pa so nosilci mednarodne športne federacije. |
| Vrhunski šport | Predstavlja programe priprav in tekmovanj vrhunskih športnikov. Te programe izvajajo športna društva, NPŠZ, OKS-ZŠZ in ZŠIS-POK, njihov osnovni cilj pa je vrhunski športni dosežek. Pri izvajanju teh programov je pomembno zlasti strokovno delo s športniki ob ustrezni interdisciplinarni strokovno-znanstveni podpori s poudarkom na humanosti dela s športniki ter zagotavljanju sistematičnih pogojev za njihov osebnostni razvoj ob športni karieri (izobraževanje, zaposlitev idr.). |
| Vrhunski športnik | Vrhunski športnik je športnik, ki ima naziv perspektivnega, mednarodnega ali svetovnega razreda skladno s Pogoji, pravili in kriteriji za registriranje in kategoriziranje športnikov v Republiki Sloveniji. |
| Vrhunski trener | Vrhunski trener je strokovno izobražen ali usposobljen strokovni delavec z najvišjo stopnjo usposobljenosti, ki deluje v programih vrhunskega športa in je v svoji karieri s športnikom ali ekipo dosegel vrhunski športni dosežek ustrezne ravni skladno z merili, ki jih postavi OKS-ZŠZ.. |
| Zdrav življenjski slog | Nacionalni projekt, ki omogoča brezplačne dodatne ure športne dejavnosti v šolskem prostoru za otroke, ki niso vključeni v programe športne vzgoje otrok in mladine, usmerjenih v kakovostni in vrhunski šport. V okviru projekta država financira delno zaposlitev ustrezno strokovno izobraženega strokovnega kadra. |
|  |  |

# RAVNANJE Z NACIONALNIM PROGRAMOM ŠPORTA

Za izpeljavo NPŠ so soodgovorni vsi nosilci dejavnosti NPŠ (OKS-ZŠZ, lokalne skupnosti, ministrstva idr.) in izvajalci NPŠ (društva, zveze, zavodi, šole, gospodarske družbe idr.). Nosilci dejavnosti so javni financerji LPŠ ali pa so odgovorni za izvedbo posameznih dejavnosti. Za uspešno in učinkovito ravnanje bo treba izpeljati naloge in oblikovati odnose, kot je opisano v istoimenskem poglavju NPŠ. Za udejanjanje ciljev NPŠ so ključne naslednje strateške usmeritve ravnanja z NPŠ:

1. Spremembe v usmeritvah financiranja športa iz LPŠ

Izhodišča, ki jih morajo upoštevati vsi javni financerji[[4]](#footnote-4):

* dvigniti obseg financiranja LPŠ na lokalni in nacionalni ravni, da bodo doseženi cilji NPŠ
* povečati javne izdatke za športne programe v primerjavi z izdatki za športne objekte in površine za šport v naravi, kar bo omogočilo izpeljavo ukrepov na področju športnih programov ter izkoriščanje športnih objektov in površin za šport v naravi
* znotraj športnih programov povečati delež javnih izdatkov za programe športne vzgoje otrok in mladine, obštudijske športne dejavnosti, športne rekreacije in športa starejših
* znotraj programov športne vzgoje otrok in mladine je treba povečati zlasti javne izdatke za prostočasno športno vzgojo otrok in mladine, kar bo pripomoglo k večji množičnosti vključevanja otrok v šport in lažjemu oblikovanju ustrezne tekmovalne piramide
* javna sredstva za tekmovalni šport lahko prejmejo le športne organizacije, ki izvajajo tekmovanja skladno s strokovno doktrino in imajo potrjene tekmovalne sisteme pri OKS-ZŠZ (t.i. uradne tekmovalne sisteme), saj bi imelo nestrokovno prezgodnje usmerjanje v tekmovalni šport in neustrezna izbira tekmovalnih oblik negativne posledice za športnika
* pogoji in merila za razporeditev sredstev so pogojeni z vrsto programov. Izhodišče za vrednotenje programov tekmovalnega športa je razvrstitev športnih panog v skupine glede na različne kazalnike (npr. mednarodna konkurenčnost oz. razširjenost športne panoge, kakovost športnih dosežkov, razširjenost športne panoge v Sloveniji, pomen športne panoge za okolje, število ustrezno strokovno izobraženega in usposobljenega kadra ipd.). Lokalne skupnosti same določijo število razredov in višino vrednotenja kazalnikov. Za druge programe, ki so bolj enkratnega značaja (npr. gradnja športnega objekta, športna prireditev, knjiga), je treba opredeliti pomen programa za uresničevanje ukrepov NPŠ, stopnjo realizacije programa oz. zmožnost uresničevanja in kakovostne vidike programa, kot je prispevanje k trajnostnemu razvoju, delež strokovnega kadra ali obseg prostovoljnega dela s strokovno usposobljenimi kadri
* merila za javno sofinanciranje programov športne vzgoje otrok in mladine, usmerjenih v kakovostni in vrhunski šport, se oblikujejo tako, da je višina prejetih javnih sredstev v večji meri odvisna od razširjenosti športne panoge v svetu in v Sloveniji, pomena športne panoge za lokalno okolje in števila ustrezno strokovno izobraženega in usposobljenega kadra, v manjši meri pa od doseženih rezultatov na tekmovanjih v nižjih tekmovalnih kategorijah

1. Zboljšanje preglednosti financiranja športa iz LPŠ

Izhodišča pri financiranju izvajalcev LPŠ, ki jih morajo upoštevati vsi javni financerji:

* izvajalci LPŠ morajo dokazati znižanje cene športnega programa za vadeče zaradi javnega sofinanciranja programov; izračuni znižanja cen morajo biti javno dostopni (prebivalcem mora biti nazorno predstavljeno, za koliko imajo cenejši športni program zaradi javnega sofinanciranja)
* med izdatki za športne objekte in površine za šport v naravi se iz LPŠ pokrivajo posodabljanje, investicijsko vzdrževanje in novogradnje, medtem ko so redna vzdrževalna dela in obratovanje športnih objekt predmet drugih proračunskih postavk oz. virov
* kakovostni šport se skozi LPŠ financira zgolj kot uporaba športnih objektov za te programe na lokalni ravni
* del prostočasne športne vzgoje otrok in mladine predstavljajo tudi športne interesne dejavnosti v osnovni šoli, ki predstavljajo razširjen program šole in so kot takšne financirane iz sredstev šolstva; iz LPŠ se v osnovni šoli lahko sofinancirajo le programi prostočasne športne vzgoje otrok in mladine, ki nadgrajujejo program šolskih športnih interesnih dejavnosti in katere izvaja ustrezno strokovno izobražen ali usposobljen kader (npr. dodatna vadba v šolskih športnih objektih, ki jo skupaj organizirata šola in lokalno športno društvo)
* športne programe lahko samostojno vodi samo ustrezno strokovno izobražen oz. usposobljen kader z najmanj drugo stopnjo usposobljenosti za opravljanje vzgojno-izobraževalnega dela v športu
* športne organizacije, ki se ukvarjajo s profesionalnim športom (za nastope plačani tekmovalci) in prejemajo javna sredstva za športne programe (npr. za športno vzgojo otrok in mladine, vrhunski šport), morajo javnim financerjem razkriti plačila športnikom in trenerjem ter vire za pokrivanje profesionalnega športa, kar bo pripomoglo k preprečevanju nenamenske porabe javnih sredstev za programe profesionalnega športa
* prihodki in premoženje poklicnih športnikov, ki so zaposleni v javni upravi ali pa športne organizacije, v katerih delujejo, dobivajo javna sredstva, morajo biti javno dostopni

1. Ustanovitev in delovanje podporne pisarne Zavoda RS za šport Planica za pripravo projektov za udejanjanje ukrepov NPŠ in prijavo projektov na evropske razpise

Za udejanjanje ukrepov NPŠ in njihovo sofinanciranje preko finančnega okvirja EU za obdobje 2014-2020 bo treba pripraviti ustrezne projekte[[5]](#footnote-5) in programe. Smiselno je, da se za ta namen oblikuje podporna pisarna na Zavodu Planica, ki ima do sedaj največ tovrstnih znanj in izkušenj. Pisarna naj bo namenjena tako pristojnemu ministrstvu pri pripravi programov za kandidiranje na evropska sredstva (npr. energetska posodobitev športnih objektov, razvoj kadrov, medgeneracijsko sodelovanje skozi šport), kot tudi posameznim prijaviteljem ali konzorciju le-teh pri prijavljanju projektov na programe oz. javne razpise.

1. Sprememba postopka sprejema LPŠ na lokalni ravni

V občinah, kjer civilna športna sfera nima vpliva na postopek sprejema LPŠ kakor je opredeljeno v NPŠ, lokalne skupnosti ustrezno spremenijo postopek. Na podlagi sprejetega občinskega proračuna delovno telo občinskega sveta, skladno z opredelitvijo v NPŠ, pripravi LPŠ, ki je podlaga za umeščanje športa v občinski proračun. Občinski svet pred sprejemanjem akta pridobi soglasje OŠZ. V primeru, da OŠZ ne obstaja pa daje soglasje druga reprezentativna civilna športna organizacija.

1. Medpodročno usklajevanje dejavnosti in projektov za izvajanje ukrepov NPŠ

Šport je vpet v različne dele naše družbe, zato so nekateri ukrepi NPŠ zelo odvisni od uspešnega medpodročnega sodelovanja (npr. z zdravstvom pri ukrepih za povečanje gibanja prebivalstva, pri zdravstvenem varstvu športnikov itd.). Pristojno ministrstvo za šport je odgovorno za pregled nad dejavnostmi vseh drugih pristojnih ministrstev, ki zadevajo tudi šport, in medpodročno usklajevanje za izvajanje ukrepov NPŠ. Dejavnosti subjektov, ki izvajajo letni program športa na lokalni ravni, vodijo in povezujejo organi lokalnih skupnosti za šport. V te organe morajo lokalne skupnosti imenovati najmanj polovico športnih strokovnjakov na predlog OŠZ oz. druge športne organizacije, ki predstavlja društveno delovanje na lokalni ravni. Naloge teh organov so predvsem:

* opredeljevanje vsebinskih izhodišč in usmeritev za izpeljavo LPŠ na lokalni ravni,
* opredeljevanje strateške usmeritve športa na lokalni ravni,
* priprava predloga LPŠ na lokalni ravni,
* razporejanje sredstev za izpeljavo LPŠ na lokalni ravni,
* določanje športnih objektov lokalnega in regijskega pomena,
* spremljanje in ocenjevanje izpeljave LPŠ na lokalni ravni,
* dajanje pobud in predlogov za urejanje drugih pomembnih vprašanj v športu.

1. Zmanjševanje birokratizacije postopkov LPŠ

Izbor programov za izpeljavo LPŠ se izpelje po posebnem postopku, ki ga opredeli zakon o športu. Izhaja iz smiselne uporabe zakona o splošnem upravnem postopku (javni razpis, sklep, pritožbeni organ) in podpira zmanjševanje birokratizacije delovanja športnih organizacij (zbirke podatkov, elektronska prijava, sklenitev pogodbe za izvajanje LPŠ brez javnega razpisa za izvajalce, ki edini izpolnjujejo pogoje, ipd.). Uvede se spletna aplikacija z enotno zbirko izvajalcev LPŠ, ki izvajalcem omogoča hranjenje in uporabo svojih podatkov za različne javne razpise (občina, ministrstvo, FŠO).

Za uveljavitev strateških usmeritev bo treba izvesti vrsto dejavnosti, ki so predstavljene v nadaljevanju[[6]](#footnote-6). V prvih dveh letih so dejavnosti usmerjene predvsem v vzpostavitev novih sistemskih rešitev za udejanjanje NPŠ (sprememba zakonodaje in izvedbenih predpisov, spremembe pri prioritetah financiranja športnih programov idr.) in vzpostavitve praks priprave in financiranja športnih projektov iz nacionalnih in evropskih sredstev.

|  |  |  |
| --- | --- | --- |
| Dejavnost | Rok za izvedbo | Nosilci dejavnosti |
| Izpeljava vsakoletnih regijskih posvetov za predstavitev ter razlago NPŠ in LPŠ ter predstavitve dobrih praks, črpanja evropskih sredstev, partnerstev med športnimi organizacijami, sodelovanja med sosednjimi občinami ipd. | 2014-2020 | * MIZŠ šport * Lokalne skupnosti * OKS-ZŠZ |
| Dopolnitev in spremembe Zakona o športu (postopek izbora izvajalcev LPŠ, vključevanje zasebnih športnih objektov v mrežo športnih objektov za uresničevanje javnega interesa na področju športa, razširitev pristojnosti inšpekcije idr.) | 2015 | * MIZŠ šport * SS šport * OKS-ZŠZ |
| Priprava normativov za finančno vrednotenje športnih programov (priporočen obseg programa v posameznih starostnih skupinah po skupinah športnih panog, stroškovne postavke itd.) za potrebe LPŠ | 2015 | * OKS-ZŠZ * SS šport |
| Dopolnitev in spremembe meril za izvajanje LPŠ (postopek izbora izvajalcev LPŠ, merila iz vidika usmeritev financiranja, poročanje, redefinicija društva v javnem interesu na področju športa idr.) | 2014-2015 | * Lokalne skupnosti * MIZŠ šport * SS šport * FŠO |
| Priprava ustreznih programov in projektov skladno z NPŠ za kandidiranje na evropska sredstva | 2014-2020 | * Zavod Planica * MIZŠ šport * OKS-ZŠZ * Lokalne skupnosti |
| Zagotavljanje ustreznih pogojev za delovanje Fundacije za šport (ustrezno urejen trg iger na srečo, pregledno delovanje fundacije ipd.) | 2014-2023 | * FŠO * OKS-ZŠZ * Vlada RS * Državni zbor |
| Informacijska podpora LPŠ in NPŠ (javno dostopen vpogled v seznam registriranih športnikov, enotna aplikacija za lokalne skupnosti za pripravo in vodenje vseh postopkov LPŠ ter poročanje; stalno informiranje javnosti o realizaciji LPŠ in NPŠ) | 2014-2023 | * Vsi izvajalci LPŠ in javni financerji * Zavod Planica * OKS-ZŠZ |
| Priprava dokumenta z odgovornimi nosilci dejavnosti NPŠ in odgovornimi osebami teh nosilcev | 2014-2023 | * MIZŠ šport |
| Ustrezna umestitev športa v nacionalne strateške dokumente in udejanjanje ukrepov in dejavnosti NPŠ skozi nje (Strategija razvoja Slovenije 2014-2020, Nacionalni program o prehrani in telesni dejavnosti za zdravje 2014-2023, Strategija razvoja slovenskega turizma 2012-2016, Strategija razvoja lokalne samouprave v Republiki Sloveniji, Strategija RS za zdravje otrok v povezavi z okoljem 2014-2015, Resolucija o nacionalnem programu za enake možnosti žensk in moških 2014-2021 idr.) | 2014-2023 | * Vlada RS * MIZŠ šport |
| Letno poročanje pristojnemu odboru Državnega zbora o uresničevanju NPŠ | 2014-2023 | * MIZŠ šport * OKS-ZŠZ |
| Dopolnitev in spremembe zakonodaje s področja varstva osebnih podatkov, povezano z vodenjem ustreznih zbirk v športu in opredelitvijo informacij javnega značaja na področju športa | 2014-2015 | * MIZŠ šport * Zavod Planica * OKS-ZŠZ * Informacijski pooblaščenec |

# FINANCIRANJE LETNEGA PROGRAMA ŠPORTA

Cilji NPŠ bodo doseženi s pretežnim sofinanciranjem prebivalstva, podjetij in prostovoljnim delom[[7]](#footnote-7), vendar pa javne finance in podporni mehanizmi delujejo kot večkratnik teh sredstev, saj spodbujajo razvoj športne dejavnosti. Da bo dosežen želen vpliv športa na kulturo naroda, bo treba zadržati te vire in povečati javne vire na raven, kot jo imajo v razvitih evropskih državah, t.j. na najmanj 100 € na prebivalca[[8]](#footnote-8). Potrebna sredstva za izpeljavo LPŠ na državni ravni določita pristojno ministrstvo za šport za državna proračunska sredstva za šport in svet Fundacije za šport za sredstva iz iger na srečo. Občinski sveti uvrstijo v LPŠ na predlog pristojnih organov lokalnih skupnosti za šport tiste vsebine NPŠ, ki so pomembne za lokalno skupnost in upoštevajo tradicijo in posebnosti športa v lokalni skupnosti. Za uresničevanje ukrepov NPŠ bo treba bolj kot do sedaj izkoristiti možnosti financiranja iz evropskih skladov.

Poleg javno finančnih sredstev za LPŠ se dejavnosti za uresničevanje ukrepov NPŠ financirajo še iz drugih javnih financ, t.j. za določene večpodročne projekte iz proračunov drugih ministrstev ali javnih zavodov (npr. zdravstveno varstvo športnikov) in pa z neposrednim financiranjem športnih organizacij prek različnih razpisov pristojnih ministrstev (npr. MJU) ali agencij (npr. CMEPIUS ali neposredno evropskih agencij).

**Preglednica 1: Načrtovana sredstva za izpeljavo LPŠ 2014-2023**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ukrepi/deleži v %** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| PROGRAMI ŠPORTA | 33,34 | 35,01 | 36,67 | 38,34 | 40,00 | 41,00 | 42,00 | 43,00 | 44,00 | 45,00 |
| ŠPORTNI OBJEKTI IN NARAVNE POVRŠINE ZA ŠPORT | 51,99 | 49,87 | 47,74 | 45,62 | 43,50 | 41,85 | 40,20 | 38,55 | 36,90 | 35,25 |
| RAZVOJNE DEJAVNOSTI V ŠPORTU | 3,38 | 3,53 | 3,69 | 3,84 | 4,00 | 4,20 | 4,40 | 4,60 | 4,80 | 5,00 |
| ORGANIZIRANOST V ŠPORTU | 6,42 | 6,56 | 6,71 | 6,85 | 7,00 | 7,20 | 7,40 | 7,60 | 7,80 | 8,00 |
| ŠPORTNE PRIREDITVE IN PROMOCIJA ŠPORTA | 4,44 | 4,65 | 4,87 | 5,08 | 5,30 | 5,54 | 5,78 | 6,02 | 6,26 | 6,50 |
| DRUŽBENA IN OKOLJSKA ODGOVORNOST V ŠPORTU | 0,16 | 0,17 | 0,18 | 0,19 | 0,20 | 0,21 | 0,22 | 0,23 | 0,24 | 0,25 |
| PODPORNI MEHANIZMI ZA ŠPORT | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 | 0,00 |

V kolikor razpoložljiva sredstva v posameznem letu ne bodo zadoščala za udejanjanje ukrepov NPŠ v celoti, se sofinancira programe, ki se v NPŠ uvrščajo v prvo prednostno skupino.

Pričakovati je, da se bodo sredstva, namenjena LPŠ, začela povečevati skladno z rastjo BDP na letni ravni. Poleg tega bo treba za zagotavljanje finančnih virov in uspešno izpeljavo LPŠ izvesti še nekatere druge dejavnosti, predstavljene v nadaljevanju.

|  |  |  |
| --- | --- | --- |
| Dejavnost | Rok za izvedbo | Nosilci dejavnosti |
| V zakonu o športu opredeliti, da je mogoče razporediti vadbeni prostor v javnih športnih objektih prek LPŠ | 2014-2015 | * MIZŠ šport |
| Priprava ustreznih programov skladno z NPŠ za kandidiranje na evropska sredstva | 2014-2023 | * Zavod Planica * MIZŠ šport * OKS-ZŠZ * Lokalne skupnosti |
| Zagotavljanje ustrezne ravni sredstev občinskih proračunov za šport | 2014-2023 | * Lokalne skupnosti * OŠZ |
| Zagotavljanje ustrezne ravni sredstev državnega proračuna za šport | 2014-2023 | * MIZŠ šport * OKS-ZŠZ |

# 

# MERILA ZA FINANČNO OVREDNOTENJE LETNEGA PROGRAMA ŠPORTA

Pogoji in merila za razporeditev sredstev so pogojeni z vrsto programov. Izhodišče za vrednotenje programov tekmovalnega športa je razvrstitev športnih panog v skupine glede na različne kazalnike (npr. mednarodna konkurenčnost oz. razširjenost športne panoge, kakovost športnih dosežkov, razširjenost športne panoge v Sloveniji, pomen športne panoge za okolje, število ustrezno strokovno izobraženega in usposobljenega kadra ipd.). Lokalne skupnosti same določijo število razredov in višino vrednotenja kazalnikov. Za druge programe, ki so bolj enkratnega značaja (npr. gradnja športnega objekta, športna prireditev, knjiga), je treba opredeliti pomen programa za uresničevanje ukrepov NPŠ, stopnjo realizacije programa oz. zmožnost uresničevanja in kakovostne vidike programa, kot je prispevanje k trajnostnemu razvoju, delež strokovnega kadra ali obseg prostovoljnega dela s strokovno usposobljenimi kadri.

Elementi za opredelitev sofinanciranja LPŠ se opredelijo pretežno glede na kvantitativne vidike programa: obseg programa, število športnikov z določeno kategorizacijo, velikost vadbene skupine, vrednost ure dela strokovnega kadra, vrednost najema športnega objekta, materialnih stroškov za izpeljavo programa ipd. Z vidika spodbujanja kakovostnega strokovnega dela v športu morajo biti ob enakih pogojih programi, vodeni s strokovno bolj izobraženim oz. usposobljenim kadrom, izdatneje sofinancirani. OKS-ZŠZ pripravi normative za finančno vrednotenje športnih programov (priporočen obseg programa v posameznih starostnih skupinah po skupinah športnih panog, stroškovne postavke itd.) za potrebe LPŠ. V pripravo pogojev in meril za razporeditev sredstev LPŠ morajo biti na ravni države (MIZŠ - šport in FŠO) vključeni predstavniki OKS-ZŠZ, na lokalnih ravneh pa občinske športne zveze oz. druge športne organizacije, ki predstavlja društveno delovanje na lokalni ravni.

# IZVEDBA UKREPOV NACIONALNEGA PROGRAMA ŠPORTA

V nadaljevanju so predstavljene dejavnosti po posameznih sklopih ukrepov NPŠ. Pri vsakem sklopu je posebej navedeno, kaj je predmet LPŠ.

## 6.1 Športni programi

### 6.1.1 Športna vzgoja v vzgojno-izobraževalnem sistemu

Strateški cilji so usmerjeni v zagotavljanje ustrezne količine vadbe za vse otroke in mladino ter izboljšanje njene kakovosti[[9]](#footnote-9). Glede na to NPŠ opredeljuje naslednje ukrepe[[10]](#footnote-10):

1. povečati količino obveznih ur športne vzgoje,
2. povečati količino izbirnih ur športne vzgoje,
3. povečati kakovost športne vzgoje,
4. sistemsko spremljati telesni in gibalni razvoj ter druge kazalnike gibalne kompetentnosti, na celotni populaciji osnovnošolcev, srednješolcev in študentov.

Športna vzgoja v vzgojno-izobraževalnem sistemu se financira iz področja vzgoje in izobraževanja, zato to področje ni predmet LPŠ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povečati količino obveznih ur športne vzgoje | Ustrezna sprememba zakonodaje in kurikulov (športna vzgoja naj ne bo del tedenske obremenitve učencev / dijakov / študentov) | 2014-2015 | * MIZŠ šolstvo |
| Uvedba treh ur športne vzgoje tedensko v vse srednješolske programe | 2014-2015 | * MIZŠ šolstvo * CPI |
| Ponovno uvedba športne vzgoje kot obveznega predmeta v prvi letnik vseh študijskih programov | 2015-2016 | * MIZŠ visoko šolstvo * Univerze |
| Poskusna uvedba dodatne šolske ure športne vzgoje v osnovni in srednjih šolah z analizo učinkov | 2014-2020 | * MIZŠ šolstvo |
| Povečati količino izbirnih ur športne vzgoje | Priprava, sprejem in uvedba izbirnega predmeta v drugem triletju osnovne šole, ki osmišlja vsebine športa za povečanje splošne vzdržljivosti, moči in skladnosti gibanja | 2015 | * ZRSŠ |
| Priprava, sprejem in uvedba izbirnega maturitetnega predmeta Športna vzgoja | 2014-2015 | * ZRSŠ |
| Priprava, sprejem in uvedba izbirnih predmetov, ki osmišljajo vsebine športa glede na visokošolski študijski program | 2014-2015 | * Univerze in samostojni visokošolski zavodi |
| Povečati kakovost športne vzgoje | Posodobitev učnih načrtov za športno vzgojo v srednješolskem izobraževanju | 2014-2015 | * ZRSŠ |
| Zagotovitev razvojnim stopnjam primerne športne pripomočke in ustrezno IKT podporo | 2014-2023 | * MIZŠ šolstvo * Lokalne skupnosti |
| Sprememba standardov in normativov za poučevanje športne vzgoje (v 16 ali manj učencev v učni skupini po celotni navpičnici) in določitev normativov za izpeljavo prostočasnih športnih programov | 2014-2023 | * MIZŠ šolstvo |
| Zagotovitev usposobljenosti za učitelje, ki niso športni pedagogi in sodelujejo pri izvedbi športnih programov (šole v naravi, športni dnevi) |  | * MIZŠ * Akreditirani visokošolski zavodi s področja kineziologije, športa * Pedagoške fakultete * NPŠZ |
| Skupno poučevanje razrednih učiteljev in športnega pedagoga pri rednih urah športne vzgoje | 2014-2023 | * Lokalne skupnosti * Osnovne šole |
| Sistemsko spremljati telesni in gibalni razvoj ter druge kazalnike gibalne kompetentnosti na celotni populaciji osnovnošolcev, srednješolcev in študentov | Določitev modela gibalne kompetentnosti in njegove spremljave | 2014-2015 | * FŠ * FAMNIT * Pedagoške fakultete |
| Posodobitev in sofinanciranje sistema obdelave podatkov nacionalnega preverjanja telesnega in gibalnega razvoja otrok in mladine ter posredovanja podatkov šolam, otrokom in staršem (Športnovzgojni karton) | 2014-2015 | * MIZŠ šport * MIZŠ šolstvo * Lokalne skupnosti * FŠ |
| Sprememba zakonodaje, ki bo zagotovila nemoteno spremljavo telesnega in gibalnega razvoja na celotni populaciji šolajočih otrok in mladine | 2015 | * MIZŠ šolstvo * RIC |
| Vzpostavitev sistema svetovanja staršem o telesnem in gibalnem razvoju njihovih otrok prek spletne aplikacije in govorilnih ur | 2014-2015 | * Osnovne šole * Srednje šole * FŠ |
| Posodobitev sistema poučevanja in ugotavljanja znanja plavanja in vključevanja neplavalcev v plavalne tečaje | 2014-2015 | * MIZŠ šolstvo * MIZŠ šport * Osnovne šole |

### 6.1.2 Prostočasna športna vzgoja otrok in mladine

Strateški cilji so usmerjeni v dnevno zagotavljanje vsaj ure dovolj intenzivne in kakovostno vodene športne vadbe. Ukrepi zahtevajo dejavno vključevanje različnih politik, zato so nekateri od ukrepov navedeni na drugih področjih NPŠ[[11]](#footnote-11):

1. zagotoviti vsaj eno uro kakovostno vodene športne vadbe dnevno za vse starostne skupine otrok in mladine,
2. posodobiti in povečati kakovost ter privlačnost obstoječih prostočasnih programov športne vzgoje otrok in mladine,
3. zagotoviti vsaj dve uri brezplačnih, kakovostno vodenih športnih prostočasnih dejavnosti tedensko za učence in dijake.

Kakovost in učinkovitost prostočasnih športnih programov se bo povečala, če bodo programe vodili strokovno izobraženi oziroma bolj kompetentni kadri z višjo ravnjo usposobljenosti. Zaradi zapletenosti dela z mladimi in varnosti se za izvedbo tovrstnih celoletnih športnih programov (najmanj 60 ur letno) iz LPŠ sofinancira ustrezno strokovno izobražen oz. strokovno usposobljen kader za opravljanje vzgojno-izobraževalnega dela v športu ter uporaba športnih objektov za te programe. Izvajalci LPŠ na tem področju so: športna društva, vrtci, osnovne in srednje šole, OŠZ, NŠZ, NPŠZ, lokalne skupnosti oz. njihovi športni ali drugi zavodi, CŠOD, in zasebniki[[12]](#footnote-12), ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Zagotoviti vsaj eno uro kakovostno vodene športne vadbe dnevno za vse starostne skupine otrok in mladine | Zagotavljanje prednosti pri koriščenju športnih površin za izvajalce programov športa otrok in mladine | 2014-2023 | * Lokalne skupnosti * OŠZ |
| Dodatne ure športne vzgoje v osnovni šoli s skupnim poučevanjem razrednih učiteljic oz. učiteljev podaljšanega bivanja in športnega pedagoga ali samostojnim poučevanjem športnega pedagoga (t.i. oddelki z dodatno športno ponudbo) | 2014-2023 | * Lokalne skupnosti * Osnovne šole * MIZŠ šport |
|  |  |  |
| Skupaj z najstniki priprava vsebinske zasnove otokov športa, prilagojene najstniški kulturi | 2014-2023 | * Lokalne skupnosti * OŠZ |
| Spodbujanje nižjih cen športnih storitev oz. brezplačnih programov za otroke in mladino (npr. vadnine, tečajnine, vstopnine na športni objekt, izposoja športnih pripomočkov in opreme) prek mehanizmov sofinanciranja ponudnikov teh storitev in promocije družbeno odgovornega ravnanja v športu | 2014-2023 | * Lokalne skupnosti * OŠZ * OKS-ZŠZ * MIZŠ šport * FŠO * CŠOD * Športna društva, NPŠZ * Zasebniki |
| Posodobiti in povečati kakovost ter privlačnost obstoječih prostočasnih programov športne vzgoje otrok in mladine | Vsebinska in organizacijska posodobitev nacionalnih prostočasnih športnih programov za otroke in mladino ter njihovo izvajanje (Mali sonček, Zlati sonček, Krpan, Naučimo se plavati, Hura, prosti čas, Šolska športna tekmovanja, Ciciban planinec, Mladi planinec, Zdrav življenjski slog) | 2014-2015 | * Zavod Planica * OKS-ZŠZ * NPŠZ |
| Sofinanciranje izvajanja prostočasnih programov športne vzgoje otrok in mladine, ki niso vključeni v tekmovalne sisteme panožnih športnih zvez | 2014-2015 | * Lokalne skupnosti |
| Povezava šol pri izvajanju prostočasnih programov športne vzgoje otrok in mladine (npr. šolske športne interesne dejavnosti) s športnimi zvezami, ki ponujajo celovite športne programe, in društvi v lokalnem okolju (oblikovati modele sodelovanja ustrezno strokovno izobraženega ali usposobljenega kadra športnih društev pri izvajanju nekaterih programov) | 2014-2023 | * Osnovne šole * Srednje šole * Lokalne skupnosti * Športna društva * NŠZ * NPŠZ * OŠZ |
| Priprava in izpeljava novih, privlačnih športnih programov med pouka prostimi dnevi (vikend, počitnice) in celoletnih športnih programov za posebne ciljne skupine, kot so npr. srednješolci, otroci in mladina s posebnimi potrebami, socialno izključeni, gibalno manj kompetentni, prekomerno prehranjeni otroci, otroci tujcev in emigrantov | 2014-2023 | * Osnovne šole * Srednje šole * Univerze * Športna društva * NŠZ * Lokalne skupnosti * Zavod Planica * Lokalne skupnosti * NIJZ * MZ * NPŠZ * NŠZ * OŠZ * Lokalne skupnosti |
| Zagotoviti vsaj dve uri brezplačnih, kakovostno vodenih športnih prostočasnih dejavnosti tedensko za učence in dijake | Sprememba zakonodaje, tako da je izpeljava interesnega programa v določenem deležu lahko del učne obremenitve športnega pedagoga | 2015 | * MIZŠ šolstvo |
| Izpeljava kakovostno vodenih brezplačnih športnih prostočasnih programov – npr. izpeljava projekta Zdrav življenjski slog v osnovnih šolah in njegova razširitev na srednje šole | 2014-2023 | * Zavod Planica * MIZŠ šport * Osnovne šole * Lokalne skupnosti * Srednje šole * Športna društva |

### 

### 6.1.3 Športna vzgoja otrok in mladine s posebnimi potrebami

NPŠ predvideva spodbujanje sodelovanja vseh subjektov na tem področju in obsega naslednji ukrep[[13]](#footnote-13):

1. spodbujanje povezovanja šol in športnih, dobrodelnih ter drugih društev na lokalni ravni za izvedbo gibalnih programov za otroke in mladino s posebnimi potrebami.

Športna vzgoja otrok in mladine s posebnimi potrebami se financira pretežno s področja vzgoje in izobraževanja, ki ga pokriva pristojno ministrstvo za področje šolstva. Iz LPŠ se sofinancira ustrezno strokovno izobražen oz. usposobljen kader za izvajanje celoletnih posebnih gibalnih programov za otroke in mladino s posebnimi potrebami (najmanj 60 ur letno) ter športne prireditve za otroke in mladino s posebnimi potrebami na nacionalni ravni. Izvajalci LPŠ na tem področju so: osnovne šole za otroke s posebnimi potrebami, socialno varstveni zavodi, športna društva, druga društva, ki se ukvarjajo s športno vzgojo otrok in mladine s posebnimi potrebami, OŠZ, NPŠZ, Zavod Planica, lokalne skupnosti oz. njihovi športni ali drugi zavodi.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Spodbujanje povezovanja šol in športnih, dobrodelnih ter drugih društev na lokalni ravni za izvedbo gibalnih programov za otroke in mladino s posebnimi potrebami | Pilotsko povezovanje šol in športnih, dobrodelnih ter drugih društev na lokalni ravni za izvedbo posebnih gibalnih programov za otroke in mladino za posamezne vrste njihovih primanjkljajev oz. ovir in prenos dobrih praks na mrežo organizacij | 2014-2023 | * Osnovne šole za otroke s posebnimi potrebami * Socialno varstveni zavodi * Športna društva * Druga društva * Lokalne skupnosti * NPŠZ |
| Sofinanciranje gibalnih programov za otroke in mladino s posebnimi potrebami, ki so nastali s povezovanjem šol in športnih, dobrodelnih ter drugih društev na lokalni ravni | 2014-2023 | * Lokalne skupnosti * MIZŠ šport * FIHO * FŠO |
| Športne prireditve za otroke in mladino s posebnimi potrebami na regijski in nacionalni ravni | 2014-2023 | * Lokalne skupnosti * Zavod Planica * Osnovne šole za otroke s posebnimi potrebami * Socialno varstveni zavodi * ZŠIS-POK |

### 6.1.4 Obštudijske športne dejavnosti

Univerze in samostojni visokošolski zavodi morajo vzpostaviti učinkovit sistem kakovostnih obštudijskih športnih dejavnosti, v katere bodo pritegnili večje število študentov. Glede na značilnosti študentov NPŠ opredeljuje naslednji ukrep na tem področju:

1. posodobiti in povečati kakovost ter privlačnost cenovno dostopnih obštudijskih športnih dejavnosti.

Ključni financerji obštudijskih športnih dejavnosti so študentske organizacije in lokalne skupnosti. Iz LPŠ se sofinancira uporaba športnih objektov za obštudijske športne dejavnosti in strokovno izobražen kader za izvajanje celoletnih športnih programov (najmanj 60 ur letno) in športnih prireditev, ki imajo pomemben zdravstveni učinek (splošna gibalna vadba, korekcija telesne drže, aerobne vsebine ipd.) ter priprave in udeležba na tekmovanjih pod okriljem FISU. Izvajalci LPŠ na tem področju so: študentska športna društva in njihove zveze, študentske organizacije, lokalni študentski klubi, druga športna društva, občinske športne zveze, lokalne skupnosti oz. njihovi športni ali drugi zavodi, in zasebniki[[14]](#footnote-14), ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Posodobiti in povečati kakovost ter privlačnost cenovno dostopnih obštudijskih športnih dejavnosti | Vsebinska in organizacijska posodobitev in izpeljava programov obštudijskih športnih programov v kraju študija | 2014-2023 | * Študentske organizacije |
| Sofinanciranje celoletnih športnih programov, ki imajo pomemben zdravstveni učinek, v kraju študija | 2014-2023 | * Študentske organizacije * Lokalne skupnosti * MIZŠ šport * FŠO |
| Sofinanciranje športnih prireditev študentov na univerzitetni in nacionalni ravni, ki imajo visok zdravstveni učinek | 2014-2023 | * Študentske organizacije * Lokalne skupnosti * MIZŠ šport * FŠO |
| Spodbujanje nižjih cen športnih storitev oz. brezplačnih programov za študente (npr. vstopnina na športni objekt, izposoja športne opreme, vadnina) prek promocije družbeno odgovornega ravnanja v športu in mehanizmov sofinanciranja ponudnikov teh storitev | 2014-2023 | * Študentske organizacije * Lokalne skupnosti * OŠZ * CŠOD * Športna društva * Zasebniki |
| Sofinanciranje priprav in udeležbe na tekmovanjih pod okriljem FISU | 2014-2023 | * Študentske organizacije * MIZŠ šport * FŠO |

### 6.1.5 Športna vzgoja otrok in mladine, usmerjenih v kakovostni in vrhunski šport

Zagotavljanje možnosti za kakovostno športno vzgojo otrok in mladine, usmerjenih v kakovostni in vrhunski šport, posega na več področij NPŠ[[15]](#footnote-15), zato je v tem delu opredeljen le en ukrep:

1. omogočiti kakovostno športno vzgojo otrok in mladine v tekmovalnih sistemih panožnih športnih zvez (nacionalne in občinske panožne športne šole, podpora programom).

Iz LPŠ se sofinancira uporaba športnih objektov za športno vzgojo otrok in mladine, usmerjenih v kakovostni in vrhunski šport, ustrezno strokovno izobražen oz. usposobljen kader za izvajanje teh športnih programov, zlasti tistih v panožnih športnih centrih po pogojih in merilih OKS-ZŠZ, ter priprave in udeležbo na športnih tekmovanjih za te starostne skupine športnikov. Izvajalci LPŠ na tem področju so: športna društva, NPŠZ, OŠZ ter OKS-ZŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Omogočiti kakovostno športno vzgojo otrok in mladine v tekmovalnih sistemih panožnih športnih zvez (nacionalne in občinske panožne športne šole, podpora programom) | Zaposlovanje strokovno izobraženega kadra, prednostno tistega v panožnih športnih centrih OKS-ZŠZ - projekt občinskih panožnih športnih šol | 2014-2023 | * Lokalne skupnosti * Športna društva * OŠZ |
| Zaposlovanje strokovno izobraženega kadra, prednostno tistega v panožnih športnih centrih OKS-ZŠZ – projekt nacionalnih panožnih športnih šol | 2014-2023 | * MIZŠ šport * NPŠZ * Športna društva |
| Sofinanciranje programov športne vzgoje otrok in mladine, usmerjenih v kakovostni in vrhunski šport | 2014-2023 | * Lokalne skupnosti * MIZŠ šport * FŠO |

### 

### 6.1.6 Kakovostni šport

NPŠ na področju kakovostnega športa opredeljuje naslednji ukrep[[16]](#footnote-16):

1. povečanje konkurenčnosti programov kakovostnega športa (učinkovita uporaba športnih objektov).

Iz LPŠ se sofinancira uporaba športnih objektov za programe kakovostnega športa, zlasti programov športnikov in športnih ekip s statusom športnikov državnega razreda. Plačilo športnikov za njihovo športno udejstvovanje ali strokovnega kadra na področju kakovostnega športa ni predmet sofinanciranja LPŠ. Izvajalci LPŠ na področju kakovostnega športa so: športna društva in NPŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povečanje konkurenčnosti programov kakovostnega športa (učinkovita uporaba športnih objektov, zagotavljanje strokovnega kadra za treniranje) | Sofinanciranje uporabe športnih objektov za programe kakovostnega športa | 2014-2023 | * Lokalne skupnosti |

### Vrhunski šport

NPŠ na področju vrhunskega športa opredeljuje naslednja ukrepa[[17]](#footnote-17):

1. povečanje konkurenčnosti programov vrhunskega športa (podpora programom, spodbude za vrhunske športnike in njihove trenerje, olimpijski univerzitetni športni center),
2. sistemska opredelitev za uveljavljanje statusnih pravic vrhunskih športnikov in vrhunskih trenerjev (zaposlovanje vrhunskih športnikov in vrhunskih trenerjev v javni upravi, pomoč pri iskanju zaposlitve nekdanjim vrhunskim športnikom, usklajevanje študijske in športne poti).

Iz LPŠ se sofinancira uporaba športnih objektov za vrhunski šport, ustrezno strokovno izobražen oz. usposobljen kader za izvajanje teh športnih programov, zlasti tistih v panožnih športnih centrih po pogojih in merilih OKS-ZŠZ, ter priprave in udeležbo na največjih športnih tekmovanjih.

Javno-finančna sredstva se ne smejo namenjati za individualna plačila športnikom za njihovo nastopanje za športno organizacijo.

Izvajalci LPŠ na področju vrhunskega športa so: športna društva, NPŠZ in OKS-ZŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povečanje konkurenčnosti programov vrhunskega športa (podpora programom, spodbude za vrhunske športnike in njihove trenerje, olimpijski univerzitetni športni center) | Sofinanciranje izpeljave programov vrhunskih športnikov | 2014-2023 | * MIZŠ šport * FŠO * Lokalne skupnosti * NPŠZ |
| Zaposlovanje vrhunskih trenerjev v panožnih športnih centrih OKS-ZŠZ | 2014-2023 | * MIZŠ šport * Lokalne skupnosti * NPŠZ |
| Razvoj strokovnih kadrov v vrhunskem športu (razvoj strokovno izobraženega kadra v športu, bivših vrhunskih športnikov) | 2014-2023 | * MIZŠ šport * OKS-ZŠZ |
| Sofinanciranje sklada za vrhunske športnike | 2014-2023 | * OKS-ZŠZ * MIZŠ šport * FŠO |
| Sofinanciranje nagrad športnikom in trenerjem za vrhunske športne dosežke na OI, SP, EP in skupne uvrstitve v svetovnem pokalu v olimpijskih športih in nagrad športnim ekipam za dosežene vrhunske športne dosežke na evropskih klubskih tekmovanjih v olimpijskih športih | 2014-2023 | * MIZŠ šport * Lokalne skupnosti * NPŠZ |
| Opredelitev pogojev in meril za ustanovitev in financiranje uporabe olimpijskih, nacionalnih, regijskih in občinskih športnih centrov in ustanovitev le-teh | 2015 | * OKS-ZŠZ |
| Sofinanciranje delovanja olimpijsko - univerzitetnega športnega centra za trening vrhunskih športnikov študentov v Ljubljani | 2014-2018 | * MIZŠ * MIZŠ šport * FŠO * Mestna občina Ljubljana * OKS-ZŠZ * Univerze |
| Sistemska opredelitev za uveljavljanje statusnih pravic vrhunskih športnikov in vrhunskih trenerjev (zaposlovanje vrhunskih športnikov in vrhunskih trenerjev v javni upravi, pomoč pri iskanju zaposlitve nekdanjim vrhunskim športnikom, usklajevanje študijske in športne poti)[[18]](#footnote-18) | Opredelitev statusa vrhunskega trenerja | 2015 | * OKS-ZŠZ * MIZŠ šport * SS šport |

### Šport invalidov

Ukrepi NPŠ bi naj invalidom, enakovredno kot drugim osebam, omogočili sodelovanje pri prostočasnih športnih dejavnostih. Pomemben dejavnik predstavlja postopna inkluzija invalidov v šolski sistem in panožne športne zveze, tam kjer za to obstaja interes. Zato NPŠ na področju športa invalidov obsega naslednje ukrepe[[19]](#footnote-19):

1. spodbujanje povezovanja športnih in invalidskih ter dobrodelnih društev na lokalni ravni za izpeljavo športnih programov za invalide,
2. dvig konkurenčnosti vrhunskega športa invalidov (zagotavljanje ustrezne organizacijske infrastrukture za tekmovanja, podpora vrhunskim športnikom invalidom prek ZŠIS-POK),
3. zagotavljanje statusnih pravic vrhunskih športnikov invalidov,
4. vzpostavitev modela vključevanja invalidov v šport v vzgojno-izobraževalnem sistemu,
5. spodbuditi povezovanja med posameznimi panožnimi športnimi zvezami in POK-ZŠIS.

Iz LPŠ se sofinancira ustrezno strokovno izobražen oz. usposobljen strokovni kader za izpeljavo celoletnih športnih programov za invalide (najmanj 60 ur letno), ki so nastali s povezovanjem športnih in invalidskih ter dobrodelnih društev na lokalni ravni, organizacijo državnih prvenstev invalidov v posameznih športih hkrati z državnimi prvenstvi teh športov, programe vrhunskih športnikov invalidov s programi drugih vrhunskih športnikov in ustrezno strokovno izobražen kader za delo s športniki invalidi v dejavnostih NPŠZ. Izvajalci LPŠ na področju športa invalidov so: športna društva, invalidska društva, dobrodelna društva, ZŠIS-POK, NPŠZ in OKS-ZŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Spodbujanje povezovanja športnih in invalidskih ter dobrodelnih društev na lokalni ravni za izpeljavo športnih programov za invalide | Pilotsko povezovanje športnih in invalidskih ter dobrodelnih društev za izpeljavo športnih programov za invalide in prenos dobrih praks na mrežo organizacij | 2014-2020 | * Športna društva * Invalidska društva * Dobrodelna društva * OŠZ * ZŠIS-POK |
| Zaposlovanje strokovno izobraženega kadra za izvedbo športnih programov za invalide, ki so nastali s povezovanjem športnih in invalidskih ter dobrodelnih društev na lokalni ravni (po modelu občinskih športnih šol) | 2015-2023 | * Lokalne skupnosti * FIHO * FŠO |
| Dvig konkurenčnosti vrhunskega športa invalidov (zagotavljanje ustrezne organizacijske infrastrukture za tekmovanja, podpora vrhunskim športnikom invalidom prek ZŠIS-POK) | Sofinanciranje organizacije državnih prvenstev invalidov v posameznih športih hkrati z državnimi prvenstvi teh športov | 2015-2023 | * FŠO * FIHO * MIZŠ šport * NPŠZ * Lokalne skupnosti |
| Enakovredno sofinanciranje programov vrhunskih športnikov invalidov, kot drugim vrhunskim športnikom | 2015-2023 | * FIHO * MIZŠ šport * Lokalne skupnosti * FŠO |
| Zagotavljanje statusnih pravic vrhunskih športnikov invalidov | Zaposlovanje vrhunskih športnikov invalidov v državnih organih | 2014-2023 | * MNZ * MDDSZ * MORS * MF |
| Izenačitev pravic športnikov invalidov na področju nagrajevanja, socialnih in zdravstvenih pravic vrhunskih športnikov | 2014-2023 | * OKS-ZŠZ * Lokalne skupnosti * MIZŠ |
| Vzpostavitev modela vključevanja invalidov v šport v vzgojno-izobraževalnem sistemu | Seznaniti športne pedagoge in specialne pedagoge, kako delati s športniki invalidi, vključenimi v vzgojno-izobraževalni sistem, na seminarjih strokovnega izpopolnjevanja (naročeni programi) | 2014-2023 | * MIZŠ šolstvo |
| Vzpostaviti sistem evidence vključenosti invalidov v športno vzgojo, pretočnost informacij o športu invalidov do njih prek športnih pedagogov, evalvacijo dela športnih pedagogov s populacijo invalidov in svetovalnega telesa za podporo športnim pedagogom pri delu z invalidi | 2014-2023 | * ZRSŠ * ZŠIS-POK * Univerzitetni rehabilitacijski inštitut Soča |
| Svetovanje o prilagoditvah nacionalnih interesnih športnih programov (Zlati sonček, Krpan, Naučimo se plavati, Hura, prosti čas, Šolska športna tekmovanja, Ciciban planinec, Mladi planinec, Zdrav življenjski slog) za otroke z zmanjšanimi zmožnostmi, vključene v vrtec, osnovno in srednjo šolo | 2014-2023 | * Zavod Planica * Planinska zveza Slovenije * ZŠIS-POK * Univerzitetni rehabilitacijski inštitut Soča |
| Spodbuditi povezovanja med posameznimi nacionalnimi panožnimi športnimi zvezami in POK-ZŠIS | Seznaniti NPŠZ z dobrimi praksami vključevanja športnikov invalidov v programe NPŠZ | 2014-2016 | * ZŠIS-POK * OKS-ZŠZ |
| Vključevanje strokovno izobraženih kadrov za delo s športniki invalidi v dejavnosti NPŠZ in vključevanje športnikov invalidov v trenažni in tekmovalni sistem NPŠZ | 2014-2023 | * NPŠZ * ZŠIS-POK |
| Sofinanciranje pilotskih programov povezovanja NPŠZ in ZŠIS-POK | 2015-2023 | * MIZŠ šport * FŠO * FIHO |

### 

### 6.1.9 Športna rekreacija

NPŠ opredeljuje povečanje dostopnosti do športne rekreacije zlasti z ukrepi na področju zunanjih športnih objektov in uporabe površin za šport v naravi. Uresničevanje strateških ciljev na področju športne rekreacije bo tako poleg dejavnosti, navedenih v drugih poglavjih[[20]](#footnote-20), udejanjeno prek naslednjih ukrepov:

1. povečati dostopnost do kakovostne športne rekreacije,
2. povečati ozaveščenost vsakega posameznika o pomenu športne dejavnosti za lastno zdravje v najširšem pomenu besede in o možnih negativnih vplivih športne dejavnosti na naravno okolje,
3. spodbujanje različnih oblik telesne vadbe v delovnem okolju,
4. športna rekreacija na recept,
5. okrepiti podobo Slovenije kot turistične destinacije za športno dejavne počitnice.

Iz LPŠ se sofinancira uporabo športnih objektov in površin za ciljne športnorekreativne programe ter ustrezen strokovno izobražen oz. usposobljen kader za izvedbo celoletnih programov športne rekreacije (najmanj 60 ur letno), ki imajo visok zdravstveni učinek (splošna gibalna vadba, korekcija telesne drže, aerobne vsebine ipd.). Izvajalci LPŠ na področju športne rekreacije so: športna društva, OŠZ, NŠZ, NPŠZ, OKS-ZŠZ, Zavod Planica, lokalne skupnosti oz. njihovi športni ali drugi zavodi, zdravstveni zavodi in zasebniki, ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povečati dostopnost do kakovostne športne rekreacije | Zaposlovanje strokovno izobraženega kadra za organizacijo in izvedbo programov športne rekreacije, ki ima visok zdravstveni učinek | 2014-2023 | * Lokalne skupnosti * MIZŠ šport |
| Sofinanciranje celoletnih ciljnih športnorekreativnih programov (ciljno skupino določajo spol, starost, posebne potrebe, raven znanja, pripravljenost, stopnja motiviranosti idr.; npr. brezplačni športni programi za brezposelne) | 2014-2023 | * Lokalne skupnosti * ESS * MIZŠ šport * FŠO |
| Povečati ozaveščenost vsakega posameznika o pomenu športne dejavnosti za lastno zdravje v najširšem pomenu besede in o možnih negativnih vplivih športne dejavnosti na naravno okolje[[21]](#footnote-21) | Razvoj športnih programov za krepitev zdravja in dobrega počutja različnih ciljnih skupin (sofinanciranje pilotskih programov) | 2014-2023 | * MZ * MIZŠ šport * FŠO * Lokalne skupnosti |
| Spodbujanje različnih oblik gibalne vadbe v delovnem okolju | Razvoj programov gibalne vadbe na delovnem mestu | 2014-2023 | * Podjetja * Javna uprava * Akreditirani visokošolski zavodi s področja kineziologije, športa in pedagoške fakultete |
| Sofinanciranje t.i. področnih množičnih delavskih športnih prireditev z vsebinami, ki imajo visok zdravstveni učinek | 2014-2023 | * Lokalne skupnosti * FŠO |
|  |  |  |
| Športna rekreacija na recept | Priprava priporočil za izvajanje programov športne rekreacije za ogrožene skupine po predhodni identifikaciji ogroženosti | 2014-2015 | * MZ * NIJZ * MIZŠ-šport |
| Priprava meril za mrežo izvajalcev programov športne rekreacije (gibanja za zdravje) za zdravstveno ogrožene skupine (strokovno izobražen kader, prostorski pogoji, organizacijski pogoji itd.) in njihovih programov (vsebina programov, normativi pri izvajanju programov) | 2014-2015 | * MZ * NIJZ * MIZŠ šport * ZZZS |
| Pilotsko povezovanje zdravstvenih in športnih organizacij pri izvajanju športne rekreacije, svetovanja s strani tima referenčne ambulante oziroma tima izbranega osebnega zdravnika in ob sodelovanju z zdravstveno-vzgojnimi centri – povezava z izvajanjem Nacionalnega programa o prehrani in telesni dejavnosti za zdravje | 2014-2016 | * Športna društva * OŠZ * Zdravstveni zavodi * Zasebniki * Lokalne skupnosti |
| Vzpostavitev sistemske rešitve na podlagi rezultatov pilotskega projekta (organizacija, financiranje, usposabljanje, spremljanje)– povezava z izvajanjem – povezava z izvajanjem Nacionalnega programa o prehrani in telesni dejavnosti za zdravje | 2016-2023 | * MZ * MIZŠ-šport * Lokalne skupnosti * ZZZS |
| Okrepiti podobo Slovenije kot turistične destinacije za športno dejavne počitnice | Informiranje o možnostih športno dejavnih počitnic v Sloveniji in spodbujanje oblikovanja promocijskih paketov za družinsko športno udejstvovanje |  | * Spirit Slovenija * Gospodarstvo * OKS-ZŠZ * Športna društva * NŠZ |
| Vzpostavitev informacijske točke o objektih na športno-turističnih destinacijah, ki so v javni lasti za socialno ogrožene ljudi |  | * CŠOD * Zavod Planica * Lokalne skupnosti * Vlada |

### 6.1.10 Šport starejših

Za doseganje strateških ciljev NPŠ na področju športa starejših bo treba razširiti programsko ponudbo s posebej strokovno izobraženim in usposobljenim kadrom, prilagoditi športne objekte in njihovo opremo starejšim, učinkovito izkoristiti naravne danosti za športno rekreacijo ter povezati delovanje športnih, upokojenskih in zdravstvenih organizacij. Skladno s tem NPŠ na področju športa starejših obsega naslednja ukrepa[[22]](#footnote-22):

1. zagotoviti vsaj dve uri brezplačnih, kakovostno vodenih športnih dejavnosti tedensko za starejše,
2. spodbuditi medgeneracijsko sodelovanje skozi šport.

Iz LPŠ se sofinancira ustrezno strokovno izobražen oz. usposobljen kader za izvedbo gibalnih programov za starejše in razširjeno družino ter uporabo športnih površin za športne programe starejših in razširjene družine. Izvajalci LPŠ na področju športa starejših so: športna društva, društva upokojencev, OŠZ, NŠZ, NPŠZ, OKS-ZŠZ, lokalne skupnosti oz. njihovi športni ali drugi zavodi, zdravstveni zavodi in zasebniki, ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Zagotoviti vsaj dve uri brezplačnih, kakovostno vodenih športnih dejavnosti tedensko za starejše | Skupinska gibalna vadba starejših na površinah za šport v naravi in v urbanem okolju | 2014-2023 | * Lokalne skupnosti * OŠZ * Športna društva * Društva upokojencev * NŠZ * NPŠZ |
| Spodbujanje povezovanja športnih, upokojenskih in zdravstvenih organizacij za izvedbo gibalnih programov za starejše | 2014-2023 | * Lokalne skupnosti * FŠO * FIHO * Društva upokojencev * Športna društva * OŠZ * NŠZ * NPŠZ * Zdravstvene organizacije |
| Zaposlovanje ustrezno strokovno izobraženega kadra za izvedbo gibalnih programov za starejše (zaposlovanje kineziologov po modelu programa Zdrav življenjski slog) | 2015-2023 | * ESS * MIZŠ šport * Lokalne skupnosti * OŠZ * Društva upokojencev |
| Spodbujanje prostovoljnega sodelovanja upokojenega strokovno izobraženega kadra pri izvedbi športnih programov za starejše | 2014-2023 | * Društva upokojencev * ZDŠPS * Lokalne skupnosti * ESS * FŠO |
| Sofinanciranje uporabe športnih površin za športne programe starejših | 2014-2023 | * Lokalne skupnosti |
| Gibalna vadba starejših za spodbujanje samodiscipline (npr. jutranja vadba) po strokovnih navodilih (radio, televizija, svetovni splet) | 2015-2023 | * RTV SLO * OKS-ZŠZ * Lokalne skupnosti * Društva upokojencev * Športna društva * FŠO |
| Spodbuditi medgeneracijsko sodelovanje skozi šport | Brezplačna uporaba javnih športnih objektov za razširjeno družino | 2014-2023 | * ESS * Lokalne skupnosti * MDDSZ |
| Sofinanciranje športnih programov za istočasno športno vadbo razširjene družine | 2014-2023 | * Lokalne skupnosti * ESS * MDDSZ |
| Spodbujanje organizatorjev k ponudbi brezplačnih ogledov športnih prireditev starih staršev in vnukov | 2015-2023 | * Lokalne skupnosti * Športna društva * OŠZ * Društva upokojencev * OKS-ZŠZ * NPŠZ |
| Usposabljanje mlajših in starejših prostovoljnih animatorjev za gibalno vadbo starejših (mlajši za starejše, bivši starejši športniki za svoje vrstnike) | 2015-2023 | * Lokalne skupnosti * ESS * MDDSZ * Akreditirani visokošolski zavodi s področja kineziologije, športa in pedagoške fakultete |
| Športno družabne medgeneracijske prireditve | 2015-2023 | * Lokalne skupnosti * ESS * MDDSZ * OŠZ * Društva upokojencev * OKS-ZŠZ |

## 

## 6.2 Športni objekti in površine za šport v naravi

Strateški cilji NPŠ na področju športnih objektov in površin za šport v naravi so usmerjeni v učinkovito izrabo mreže športnih objektov, njeno izpopolnjevanje ter gospodarno ravnanje s športnimi objekti, vzdrževanje zgrajenega in posodobitev zastarelega ter izkoriščanje naravnih danosti Slovenije v skladu z načeli trajnostnega razvoja. Glede na to so zasnovani naslednji ukrepi:

1. spodbuditi trajnostno in športno tehnološko posodobitev obstoječih javnih športnih objektov ter njihovo učinkovito koriščenje in ravnanje z javnimi športnimi objekti,
2. spodbuditi vključevanje zasebnih športnih objektov v mrežo športnih objektov za uresničevanje javnega interesa na področju športa,
3. povečati kakovost in število javno dostopnih športnih površin v urbanem (otoki športa za vse, trimske steze, zunanja šolska in vrtčevska igrišča ipd.) in naravnem okolju (planinske, tekaške, kolesarske poti; naravna kopališča ipd.),
4. povezovanje z drugimi družbenimi področji in zasebnim sektorjem pri gradnji in uporabi športnih objektov,
5. odpraviti obstoječa nesorazmerja v obsegu vadbenih športnih površin med lokalnimi skupnostmi v največjih mestih,
6. izboljšati umeščenost športnih objektov v urbano okolje in poti, ki omogočajo dejaven dostop do njih (peš, s kolesom, s skirojem ali rolerji),
7. vzpostaviti mrežo panožnih športnih centrov na različnih ravneh za kakovostni razvoj tekmovalnega športa.

Iz LPŠ se sofinancira posodabljanje in investicijsko vzdrževanje obstoječih športnih objektov in površin za šport v naravi, novogradnjo športnih objektov, izjemoma tudi pripravo projektne dokumentacije za največje investicijske projekte po Uredbi o enotni metodologiji za pripravo in obravnavo investicijske dokumentacije na področju javnih financ, ter redna vzdrževalna dela in obratovanje športnih objektov. Prednost pri sofinanciranju iz LPŠ imajo vadbeni športni objekti in površine za šport v naravi, ki so brezplačno dostopne vsem (npr. otoki športa za vse, trimske steze, zunanja igrišča, planinske, tekaške, kolesarske poti, naravna kopališča ipd.). Izvajalci LPŠ na tem področju so: lokalne skupnosti oz. njihovi športni ali drugi zavodi, športna društva, OŠZ, NPŠ, NPŠZ, OKS-ZŠZ, izobraževalni zavodi in zasebniki, ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Spodbuditi trajnostno in športno tehnološko posodobitev obstoječih javnih športnih objektov ter njihovo učinkovito koriščenje in ravnanje z javnimi športnimi objekti | Izdelava in sprejem pravilnika za gradnjo športnih objektov, nadgradnja normativov in priporočil za načrtovanje, graditev, opremljanje in vzdrževanje športnih objektov (npr. umestitev potrebnega pedagoško izobraženega strokovnega kadra za delovanje v objektu v pravilnik o investicijski dokumentaciji) | 2014-2015 | * MIZŠ šport * SS šport * OKS-ZŠZ * Združenje športnih centrov Slovenije * NPŠZ |
| Sofinanciranje razvoja športnih naprav, opreme in pripomočkov | 2014-2023 | * MIZŠ šport * ARRS * Lokalne skupnosti |
| Sofinanciranje energetskih in športno-tehnoloških posodobitev športnih objektov | 2014-2023 | * ESRR * MIP * Lokalne skupnosti * MIZŠ šport * FŠO |
| Zagotavljanje univerzalne dostopnosti (dostop za vse ljudi) do športnih objektov ter prilagoditev športne opreme starejšim (tudi na javnih površinah) | 2014-2023 | * ESRR * MIZŠ šport * FŠO * Lokalne skupnosti Lokalne skupnosti * MIZŠ šolstvo |
| Pripraviti normative in standarde za management športnih objektov in vzpostavitev meril za trajnostni management športnega objekta ter opredelitev le-teh med merila za javno sofinanciranje | 2015 | * Združenje športnih centrov Slovenije * OKS-ZŠZ * MIZŠ šport |
| Vzpostavitev vrednotenja prostovoljnega dela pri gradnji in posodobitvi športnih objektov društev in priprava meril za priznavanje tega vložka pri javnem sofinanciranju | 2015 | * OKS-ZŠZ * FŠO * MIZŠ šport * SS šport |
| Spodbuditi vključevanje zasebnih športnih objektov v mrežo športnih objektov za uresničevanje javnega interesa na področju športa | Vključevanje zasebnih športnih objektov v razvid športnih objektov ter analiza področne in panožne pokritosti z javnimi in zasebnimi športnimi objekti |  | * MIZŠ šport * Zavod Planica * Lokalne skupnosti * OŠZ * NŠZ * Športna društva * Gospodarstvo |
| Opredelitev meril za vključevanje zasebnih športnih objektov v mrežo športnih objektov za izvajanje LPŠ (npr. objekti športnih društev, kjer se izvaja veliko vsebin NPŠ) in sprememba zakonskih in podzakonskih predpisov, ki bodo omogočili sofinanciranje investicij v zasebne športne objekte, ki bodo vključeni v mrežo športnih objektov za izvajanje LPŠ | 2014-2015 | * MIZŠ šport * SS šport * OKS-ZŠZ * Lokalne skupnosti * OŠZ * Športna društva |
|  |  |  |
| Oblikovanje modela javnega financiranja, ki bo davčnim zavezancem, investitorjem v zasebne športne objekte, vključene v mrežo športnih objektov, omogočil, da bodo upravičeni do javnih sredstev vsaj v višini DDV, ki so ga plačali za investicijo | 2015 | * MIZŠ šport * MF * OKS-ZŠZ |
| Pripraviti modele javno zasebnega partnerstva pri gradnji športnih objektov (tudi šolskih) in jih umestiti v strateške načrte občin | 2014-2017 | * Lokalne skupnosti * MIZŠ šport * MIZŠ šolstvo |
| Povečati kakovost in število javno dostopnih športnih površin v urbanem (otoki športa za vse, trimske steze, zunanja šolska in vrtčevska igrišča ipd.) in naravnem okolju (planinske, tekaške, kolesarske poti; naravna kopališča ipd.) | Tipiziranje nekaterih rešitev pri gradnji nepokritih športnih površin in spodbujanje gradnje različnih vrst javno dostopnih športnih površin v naseljih (otoki športa za vse, trimske steze, zunanja šolska in vrtčevska igrišča ipd.) | 2014-2023 | * Lokalne skupnosti * MIZŠ šport * ESS * FŠO |
| Sofinanciranje trajnostne ureditve, investicijskega vzdrževanja in posodobitve naravnih površin za šport (planinske, tekaške, kolesarske poti, naravna kopališča, poti za tek na smučeh ipd.) | 2014-2023 | * FŠO * ESRR * Lokalne skupnosti * MGRT |
| Povezovanje z drugimi družbenimi področji in zasebnim sektorjem pri gradnji in uporabi športnih objektov | Sofinanciranje novogradenj in posodobitev športnih objektov, ki lahko obogatijo mrežo športnih objektov za izvajanje LPŠ in povezujejo športni, šolski, kulturni in/ali turistični prostor | 2014-2023 | * ESRR * Lokalne skupnosti * MK * MGRT * MIZŠ šport * FŠO |
| Odpraviti obstoječa nesorazmerja v obsegu vadbenih športnih površin med lokalnimi skupnostmi v največjih mestih | Sprememba meril na državni ravni za spodbujanje investicij v šole (in posledični tudi šolske športne objekte), ki bodo omogočile največjim mestom enakopravno sofinanciranje iz strani države | 2015 | * MIZŠ šolstvo * SS šport |
| Sprememba meril na državni ravni za spodbujanje investicij v vadbene športne površine v največjih mestih | 2015 | * MIZŠ šport * FŠO |
| Lokalna koordinacija med različnimi investitorji (lokalna skupnost, MIZŠ, društva) pri gradnji vadbenih športnih površin | 2014-2023 | * Lokalne skupnosti * MIZŠ šolstvo * MIZŠ šport * OŠZ * Športna društva |
| Sofinanciranje vadbenih športnih površin v največjih mestih | 2015-2023 | * Lokalne skupnosti * MIZŠ šolstvo * MIZŠ šport * FŠO |
| Izboljšati umeščenost športnih objektov v urbano okolje in poti, ki omogočajo dejaven dostop do njih (peš, s kolesom, s skirojem ali rolerji) | Posodobitev razvida o športnih objektih in analiza manjkajočih športnih objektov | 2014-2015 | * MIZŠ šport * Zavod Planica * OKS-ZŠZ |
| Priprava smernic za prostorsko načrtovanje športnih objektov in naravnih površin, ki vključujejo mobilnostni načrt | 2014-2015 | * MIP * MIZŠ šport |
| Sprejetje lokalnih strategij pokritosti športnih objektov in površin za šport v naravi ter poti do njih, ki omogočajo dostop peš, s kolesom ali rolerji ter urbanistično umeščanje in povezovanje javno dostopnih športnih površin z drugimi prostočasnimi površinami za zdravo preživljanje prostega časa (npr. športna igrišča poleg vrtičkarskih površin) | 2014-2020 | * Lokalne skupnosti * MIP * OŠZ |
| Vzpostaviti mrežo panožnih športnih centrov na različnih ravneh za kakovostni razvoj tekmovalnega športa | Sofinanciranje izgradnje, posodobitve in opremljanja športnih objektov za olimpijske, nacionalne, regijske in občinske športne centre z licenco OKS-ZŠZ | 2014-2023 | * MIZŠ šport * FŠO * Lokalne skupnosti * ESRR * NPŠZ |
| Skozi merila javnega financiranja investicij v športne objekte zagotoviti prostorske zmožnosti za izpeljavo programov tekmovalnega športa | 2014-2015 | * MIZŠ šport * FŠO * Lokalne skupnosti |

Iz javnih sredstev drugih področij (izobraževanje, turizem idr.) se prednostno podprejo investicijski programi, ki zagotavljajo vzpostavljanje in ohranjanje kakovostne mreže športnih objektov in površin za šport v naravi (npr. energetska, ekološka in tehnološka posodobitev šolskih športnih dvoran, energetska in ekološka posodobitev planinskih koč in označevanje poti v naravi ipd.). Tovrstni investicijski programi se sofinancirajo iz LPŠ skladno z merili ustreznega športnega standarda (npr. površine, ki presegajo šolski normativ), ki ga opredeli pristojno ministrstvo.

## 6.3 Razvojne dejavnosti v športu

### 6.3.1 Izobraževanje, usposabljanje in izpopolnjevanje strokovnih kadrov v športu

V prihodnje želimo povečati kakovost in konkurenčnost strokovnega kadra z vzpostavitvijo odgovornosti posameznih strokovnih kadrov pri delu v športu, z izboljšanjem njihovih kompetenc, z dostopnostjo programov usposabljanja in izpopolnjevanja ter s povečanjem raznovrstnosti ponudbe in konkurenčnosti programov. Glede na to NPŠ opredeljuje naslednja ukrepa:

1. izboljšati kompetence strokovnega kadra, ki organizira in izpeljuje športne programe,
2. povečati kakovost programov usposabljanja in izpopolnjevanja strokovnih kadrov v športu.

Iz LPŠ se sofinancira izvajanje s strani Strokovnega sveta RS za šport potrjenih programov usposabljanja strokovnih in drugih delavcev, povezanih s športom. Izvajalci LPŠ na tem področju so: OKS-ZŠZ, NPŠZ, NŠZ ali druge organizacije, ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Izboljšati kompetence strokovnega kadra, ki organizira in izpeljuje športne programe | Posodobitev programov izobraževanja, usposabljanja in izpopolnjevanja strokovnega kadra, ki organizira in izpeljuje programe šolske športne vzgoje, prostočasne športne vzgoje otrok in mladine ter športne rekreacije | 2014-2023 | * Akreditirani visokošolski zavodi s področja kineziologije, športa in pedagoške fakultete * OKS-ZŠZ * NŠZ * NPŠZ * ZRSŠ |
| Priprava modela odgovornosti različnih ravni strokovnega kadra v športu ter primernih kompetenc za izvajanje del in priprava zakonskih podlag za vzpostavitev modela odgovornosti ter delovnih področij za različno izobražene in usposobljene kadre v športu | 2014-2015 | * OKS-ZŠZ * NŠZ * NPŠZ * MIZŠ šport |
| Vzpostaviti sistem obveznega strokovnega izpopolnjevanja za strokovni kader, ki je zaposlen tako, da se njegov dohodek financira iz javnih financ (nacionalne in občinske športne šole, Zdrav življenjski slog, šole) | 2015 | * MIZŠ šport * Lokalne skupnosti * Zavod Planica * MIZŠ šolstvo * ZRSŠ |
| Priprava modela sodelovanja strokovno usposobljenih prostovoljnih športnih kadrov s šolami - pomoč pri izvedbi obveznega in interesnega programa šol |  | * NPŠZ * ŠZO * Lokalne skupnosti * MIZŠ šport * SS šport * OKS-ZŠZ * NPŠZ |
| Priprava modela odgovornosti in delovnih področij za različne delovne naloge prostovoljcev v športnih društvih ter primernih kompetenc za njihovo izvajanje in posodobitev programov izobraževanja in usposabljanja strokovnega kadra za ravnanje s prostovoljci v športu | 2014-2015 | * OKS-ZŠZ * NŠZ * NPŠZ * Akreditirani visokošolski zavodi s področja kineziologije, športa in pedagoške fakultete |
| Vzpostavitev sistema strokovnega izobraževanja, usposabljanja in izpopolnjevanja s področja športa invalidov | 2015 | * Akreditirani visokošolski zavodi s področja kineziologije, športa in pedagoške fakultete * URI Soča * NPŠZ |
| Povečati kakovost programov usposabljanja in izpopolnjevanja strokovnih kadrov v športu | Priprava spremembe predpisov, ki bodo povečale kakovost programov (kompetentnost predavateljev, ustreznost vsebin), racionalizirala izvedbo (skupne vsebine za vse programe na prvi stopnji usposabljanja, ustrezni pogoji za licenciranje), omogočala raznovrstnost izvajalcev programov ter modularnost znanj in kompetenc iz različnih programov usposabljanja in izpopolnjevanja strokovnih kadrov v športu | 2014 | * MIZŠ šport * SS šport * OKS-ZŠZ * NPŠZ * NŠZ |
| Sofinanciranje programov usposabljanja in izpopolnjevanja strokovnih kadrov v športu, prednostno programov z večjim deležem prostovoljcev v športnih organizacijah | 2014-2023 | * ESS * Lokalne skupnosti * MIZŠ šport |

### 6.3.2 Statusne pravice športnikov, trenerjev in strokovna podpora programom

#### 6.3.2.1 Izobraževanje nadarjenih in vrhunskih športnikov

Različni modeli usklajevanja učnih obveznosti in športne poti[[23]](#footnote-23) mladim športnikom omogočajo bolj enakopravne možnosti izobraževanja v osnovni in srednji šoli, medtem ko na področju visokošolskega izobraževanja v preteklosti še nismo vzpostavili ustreznih praks. NPŠ na tem področju zato opredeljuje naslednje ukrepe[[24]](#footnote-24):

1. izboljšati kakovost spodbud za športno nadarjene šolarje (podpore pri usklajevanja šolskih / študijskih in športnih obveznosti, štipendiranje),
2. povečati število športnih oddelkov v negimnazijskih programih,
3. izboljšati kakovost dela športnih oddelkov v srednjih šolah.

Izobraževalni program (npr. športni oddelki) je v pristojnosti šolstva, medtem ko LPŠ zagotavlja ustrezne razvojne pogoje in podpore (spremljanje pripravljenosti teh športnikov in materialni pogoji za to, štipendije ipd.). Izvajalci LPŠ na tem področju so: srednje šole s športnimi oddelki, OKS-ZŠZ in NPŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Izboljšati kakovost spodbud za športno nadarjene šolarje (podpore pri usklajevanja šolskih/študijskih in športnih obveznosti, štipendiranje) | Izboljševanje pomoči za usklajevanje šolskih in športnih obveznostih za dijake športnike v običajnih srednjih šolah in športnih oddelkih srednjih šol | 2014-2023 | * Zavod za šolstvo * OKS-ZŠZ * Srednje šole |
| Sofinanciranje športnih oddelkov v srednjih šolah | 2014-2023 | * MIZŠ šolstvo * NPŠZ * MIZŠ šport |
| Štipendije programov poklicnih kvalifikacij (tudi NPŠZ) za poklicno usposabljanje vrhunskih športnikov med in po zaključku športne kariere |  | * NPŠZ * OKS-ZŠZ * Nosilci programov poklicnih kvalifikacij zunaj športa |
| Štipendije slovenskih univerz za izobraževanje vrhunskih športnikov po zaključku športne kariere | 2014-2023 | * Univerze |
| Ustanovitev olimpijskega univerzitetnega športnega centra za trening vrhunskih športnikov študentov v Ljubljani | 2015-2016 | * OKS-ZŠZ * NPŠZ * Univerza v Ljubljani v sodelovanju z drugimi univerzami * Mestna občina Ljubljana |
| Opredelitev pravil o načinu opravljanja študijskih obveznosti in pogojev za prehod v višji letnik za študente športnike vseh slovenskih univerz | 2015 | * Univerze * OKS-ZŠZ |
| Razvoj tutorskega sistema za športnike na univerzah | 2014-2015 | * Univerze * OKS-ZŠZ |
| Priprava študijskih pomoči za individualizacijo študija vrhunskih športnikov (npr. e-izobraževanje) | 2014-2023 | * Univerze * OKS-ZŠZ |
| Sofinanciranje štipendiranja dijakov in študentov nadarjenih in vrhunskih športnikov | 2015-2023 | * OKS-ZŠZ * FŠO * MIZŠ šport * Lokalne skupnosti |
| Povečati število športnih oddelkov v negimnazijskih programih | Določitev pogojev za sofinanciranje športnih oddelkov tudi v negimnazijskih programih in sofinanciranje športnih oddelkov v gimnazijskih in negimnazijskih programih | 2015 | * MIZŠ šolstvo * MIZŠ šport * NPŠZ * OKS-ZŠZ |
| Izboljšati kakovost dela športnih oddelkov v srednjih šolah | Predstavitev dobrih praks kakovostnega dela v športnih oddelkih in prenos teh praks na druge srednje šole s športnimi oddelki | 2014-2020 | * Srednje šole s športnimi oddelki * OKS-ZŠZ * NPŠZ |
| Izboljšati sodelovanje med srednjimi šolami in športnimi društvi ter zvezami (boljše usklajevanje trenažnega procesa v šoli in klubu, sodelovanje vrhunskih trenerjev v trenažnem procesu itd.) | 2014-2023 | * Srednje šole s športnimi oddelki * OKS-ZŠZ * NPŠZ |
| Sofinanciranje obveznega strokovnega izpopolnjevanja za strokovni kader, ki poučuje športne oddelke | 2014-2023 | * MIZŠ šport |
| Sofinanciranje športne in učne opreme za kakovostno poučevanje v športnih oddelkih | 2014-2023 | * MIZŠ šport |

#### 

#### 6.3.2.2 Spremljanje pripravljenosti športnikov, svetovanje o športni vadbi in strokovna podpora programov

Osnovo strokovnega načrtnega dela v športu predstavljata ugotavljanje in spremljanje pripravljenosti športnikov, kar posledično omogoča kakovostno svetovanje in strokovno podporo. Razvoj ustreznih diagnostičnih postopkov in ustrezna oprema sta predpogoj za izboljšanje vrednotenja procesov športne vadbe ter izboljšanje kakovosti strokovne podpore programov. Zato NPŠ opredeljuje naslednje ukrepe:

1. nacionalni program spremljanja pripravljenosti športnikov,
2. koordinacija strokovne podpore programov,
3. spremljanje pripravljenosti športnikov na lokalni ravni,
4. razvoj diagnostike v športu in vrednotenja rezultatov meritev,
5. spremljanje pripravljenosti rekreativnih športnikov,
6. svetovanje pri vključevanju otrok v šport.

Iz LPŠ se sofinancira izvedba navedenih storitev. Izvajalci LPŠ na tem področju so različne organizacije, ki izpolnjujejo pogoje za izvajanje teh programov, kakor jih predpišejo javni financerji.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Nacionalni program spremljanja pripravljenosti športnikov | Nacionalni program ugotavljanja ravni treniranosti vrhunskih in nadarjenih športnikov in svetovanja pri treningu (vključujoč dijake športnih oddelkov, posebne projekte, vezane na OI idr.) | 2014-2023 | * OKS-ZŠZ * NPŠZ * MIZŠ-šport * FŠO |
| Celostna obravnava športnikov v povezavi s sistemom zdravstvenega varstva (usmerjeni obdobni preventivni zdravstveni pregledi) | 2014-2023 | * OKS-ZŠZ * Centri medicine športa |
| Vzpostavitev zbirke podatkov o meritvah športnikov | 2014-2023 | * OKS-ZŠZ * NPŠZ |
| Spremljanje pripravljenosti športnikov na lokalni ravni | Usposabljanje trenerjev za delo s prenosno diagnostično opremo | 2014-2023 | * Akreditirani visokošolski zavodi s področja kineziologije in športa * OKS-ZŠZ * NPŠZ |
| Sofinanciranje ugotavljanja ravni treniranosti športnikov na lokalni ravni in svetovanje pri treningu | 2014-2023 | * Lokalne skupnosti |
| Razvoj diagnostike v športu in vrednotenja rezultatov meritev | Nabava in razvoj opreme za diagnostiko v športu | 2014-2023 | * FŠO * MIZŠ šport * ARRS |
| Razvoj novih metod treninga in novih merilnih postopkov | 2014-2023 | * Akreditirani visokošolski zavodi s področja kineziologije in športa * Raziskovalni inštituti s področja medicine, kineziologije in športa |
| Spremljanje pripravljenosti rekreativnih športnikov | Vzpostavitev strateških povezav z večjimi ponudniki športno rekreativnih programov za informiranje in promocijo spremljanja pripravljenosti rekreativnih športnikov in vzpostavitev ustrezne cenovno dostopne ponudbe spremljanja pripravljenosti rekreativnih športnikov | 2014-2023 | * Raziskovalni inštituti s področja medicine, kineziologije in športa * OKS-ZŠZ * NPŠ * NPŠZ * Večji ponudniki športno rekreativnih programov * FŠO * Lokalne skupnosti |
| Svetovanje pri vključevanju otrok v šport | Sofinanciranje svetovanja o gibalnem in telesnem razvoju otrok in njihovem vključevanju v šport zunaj šole in svetovanja staršem o vključevanju v šport otrok, ki imajo razvojne težave | 2014-2023 | * Lokalne skupnosti * FŠO |

#### 6.3.2.3 Zdravstveno varstvo športnikov

Strateški cilji NPŠ na področju zdravstvenega varstva športnikov so usmerjeni v čim boljše zdravje športnika kot posameznika ter družbe kot celote. Skladno s tem NPŠ predvideva naslednje ukrepe:

1. izvajanje preventivnih zdravstvenih pregledov za športnike (predhodnih za registrirane športnike, letnih za kategorizirane športnike in usmerjenih obdobnih za vrhunske športnike),
2. nadstandardno zdravstveno zavarovanje vrhunskih športnikov,
3. spodbujanje vzpostavitve mreže izvajalcev zdravstvene podpore športnikov.

Zdravstveno varstvo športnikov na primarni ravni se financira iz področja javnega zdravja, ki ga pokriva pristojno ministrstvo za področje zdravja, zato ni predmet LPŠ, medtem ko se iz LPŠ sofinancira nadstandardno zdravstveno zavarovanje vrhunskih športnikov, ki imajo status mednarodnega, svetovnega in perspektivnega razreda. Izvajalec LPŠ na tem področju je OKS-ZŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Izvajanje preventivnih zdravstvenih pregledov za športnike (predhodnih za registrirane športnike, letnih za kategorizirane športnike in usmerjenih obdobnih za vrhunske športnike) | Priprava in sprejetje Pravilnika, ki ureja izvajanje preventivnih zdravstvenih pregledov za:   * registrirane športnike v povezavi s sistemom sistematskih pregledov šolskih otrok in mladine, * kategorizirane športnike,   s ciljem ocenjevanja in spremljanja zdravstvenega stanja, vključno z opredelitvijo obsega pregledov in načina izvajanja | 2014-2023 | * OKS-ZŠZ * ZZZS * MZ * MIZŠ šport |
| Izvajanje preventivnih zdravstvenih pregledov registriranih športnikov | 2015-2023 | * MZ * ZZZS |
| Izvajanje preventivnih zdravstvenih pregledov kategoriziranih športnikov | 2015-2023 | * MZ * ZZZS |
| Opredelitev obsega in izvajanje usmerjenih obdobnih nadstandardnih zdravstvenih pregledov za vrhunske športnike; povezovanje s sistemom spremljanja pripravljenosti športnikov | 2014-2023 | * OKS-ZŠZ * ZZZS |
| Nadstandardno zdravstveno zavarovanje vrhunskih športnikov | Izboljšave nadstandardnega zdravstvenega zavarovanja vrhunskih športnikov na podlagi analiz preteklega delovanja sistema in informiranje športnikov o nadstandardnem zdravstvenem zavarovanju vrhunskih športnikov | 2014-2023 | * OKS-ZŠZ * NPŠZ |
| Sofinanciranje nadstandardnega zdravstvenega zavarovanja vrhunskim športnikom | 2014-2023 | * MIZŠ šport * FŠO * OKS-ZŠZ |
| Spodbujanje vzpostavitve mreže izvajalcev zdravstvene podpore športnikov | Zagotovitev potrebnega števila timov za izvajanje preventivnih pregledov kategoriziranih športnikov skladno s Pravilnikom, ki ureja izvajanje preventivnih pregledov športnikov | 2015 | * ZZZS * MZ |
| Vzpostavitev regijskih centrov medicine športa, ki imajo povezave s centri za kurativo in ustanovitev dodatnih centrov medicine športa v Ljubljani, Mariboru, Kopru, Novem mestu, Kranju, Murski Soboti, Novi Gorici in Slovenj Gradcu ter preučitev možnih virov za financiranje njihovih storitev | 2014-2019 | * OKS-ZŠZ * ZZZS * MZ * MIZŠ šport |

#### 6.3.2.4 Zaposlovanje vrhunskih športnikov in vrhunskih trenerjev v javni upravi ter podjetjih (dvojna kariera)

Socialna in ekonomska varnost športnikov in trenerjev sta ob ustreznih pogojih za treniranje in tekmovanje ključ za uspešnost v vrhunskem športu. Dejavnosti NPŠ so zato poleg možnosti za pridobitev poklicnih kompetenc športnikov ter uveljavljenega sistemskega zaposlovanja vrhunskih športnikov in vrhunskih trenerjev v javni upravi usmerjene v spodbujanje razvoja dvojne kariere vrhunskih športnikov in vrhunskih trenerjev (poklicna kariera v javni upravi ali gospodarstvu) ter usmerjen prehod iz vrhunske tekmovalne kariere v kariero športnih strokovnjakov pri nadaljnjem razvoju športa v Sloveniji (nadaljnja poklicna kariera v športu). Prav tako si prizadeva povezati znanstveno-raziskovalno delo na področju športa s strokovnim delom vrhunskih trenerjev v praksi. Skladno s tem NPŠ na tem področju obsega naslednji ukrep:

nadgradnja sistema zaposlovanja vrhunskih športnikov in vrhunskih trenerjev v javni upravi ter podjetjih (dvojna kariera) in pokojnin za vrhunske športne dosežke.

Zaposlovanje vrhunskih športnikov in vrhunskih trenerjev v javni upravi ter podjetjih ni predmet sofinanciranja LPŠ. Zaposlovanje vrhunskih športnikov in vrhunskih trenerjev v javni upravi izvajajo na podlagi sporazumno opredeljenih meril MORS, MNZ, MF ter MIZŠ. MIZŠ si prek projekta za razvoj kadrov v športu prizadeva povečati tudi kompetence trenerjev in športnikov za doseganje njihove večje zaposljivosti po izteku njihove športne kariere in mobilnosti na trgu dela.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Nadgradnja sistema zaposlovanja vrhunskih športnikov in vrhunskih trenerjev v javni upravi ter podjetjih (dvojna kariera) in pokojnin za vrhunske športne dosežke | Posodobitev meril za zaposlovanje vrhunskih športnikov in vrhunskih trenerjev v javni upravi | 2015 | * MIZŠ šport * MORS * MNZ * MF * OKS-ZŠZ |
| Zaposlovanje vrhunskih športnikov v javni upravi | 2014-2023 | * MORS * MNZ * MF * OKS-ZŠZ |
| Zaposlovanje vrhunskih športnikov v podjetjih (za polni ali polovični delovni čas – v povezavi z lokalnim okoljem) | 2014-2023 | * Podjetja * Lokalne skupnosti * OKS-ZŠZ |
| Sprememba in uveljavitev zakonodaje, ki bo omogočila plačilo vseh obveznih prispevkov za socialno varnost športnikom svetovnega razreda iz državnega proračuna | 2014-2023 | * MIZŠ šport * MZ * OKS-ZŠZ |
| Ohranjanje zaposlitve športnika s statusom svetovnega razreda v javni upravi še dve leti po zaključku kariere | 2014-2023 | * MORS * MNZ * MF * OKS-ZŠZ |
| Spodbude, svetovanje, izobraževanje, usposabljanje in pomoč pri iskanju zaposlitve vrhunskim športnikom v času njihove športne kariere in po njej ter vrhunskim trenerjem (dvojna kariera, razvoj kadrov v športu) | 2014-2023 | * OKS-ZŠZ * MIZŠ šport * OKS-ZŠZ |
| Zaposlovanje vrhunskih trenerjev v javni upravi | 2014-2023 | * MORS * MNZ * MF * OKS-ZŠZ |
| Ohranitev statusa zaslužne pokojnine za vrhunske dosežke na področju športa ter uvedba drugih spodbud | 2014-2023 | * MIZŠ šport |
| Pokojninski dodatek za izjemne dosežke na področju športa | 2014-2023 | * ZPIZ |

### 6.3.3 Založništvo v športu

NPŠ prek strateških ciljev na področju založništva v športu podpira izdajanje strokovnih in znanstvenih publikacij v slovenskem jeziku, ki prispevajo k razvoju športne stroke in znanosti, izrazoslovju ter rasti športne razgledanosti prebivalstva. To si prizadeva doseči z naslednjimi ukrepi:

1. strateška partnerstva z vidika dosega ciljnih skupin,
2. povečanje dostopnosti periodične in monografske literature s področja športa,
3. povečanje kakovosti strokovnih in znanstvenih besedil in oblikovanja publikacij s področja športa.

Iz LPŠ se sofinancira strokovna in znanstvena založniška dejavnost na področju športa z ustreznim recenzijskim postopkom, ki ga določi Strokovni svet RS za šport. Izvajalci LPŠ na tem področju so različne organizacije (od društev do gospodarskih družb), ki izpolnjujejo pogoje za izvajanje teh programov, kakor jih predpišejo javni financerji.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Strateška partnerstva z vidika dosega ciljnih skupin | Sklepanje partnerskih dogovorov o založništvu ustreznih športnih publikacij z uveljavljenimi domačimi založniki | 2014-2023 | * OKS-ZŠZ * Akreditirani visokošolski zavodi s področja kineziologije, športa in pedagoške fakultete |
| Sklepanje partnerskih dogovorov o založništvu športnih vsebin z založniki domačih revij širokega dosega | 2014-2023 | * Akreditirani visokošolski zavodi s področja kineziologije, športa in pedagoške fakultete * OKS-ZŠZ |
| Povečanje dostopnosti periodične in monografske literature s področja športa | Spodbujanje izdajanja prosto dostopnih športnih strokovnih in znanstvenih revij na spletu | 2014-2023 | * FŠO * MIZŠ šport * ARRS * NPŠZ |
| Zniževanje cen strokovnih in znanstvenih publikacij s področja športa z njihovim javnim sofinanciranjem | 2014-2023 | * Lokalne skupnosti * FŠO * MIZŠ šport |
| Preoblikovanje revije Šport mladih tako, da bo namenjena različnim ciljnim skupinam otrok in mladine ter zagotoviti njeno redno izhajanje | 2014-2023 | * Zavod Planica * MIZŠ šport * FŠO |
| Sofinanciranje strokovne literature s področja športa invalidov na invalidom ustreznih medijih | 2014-2023 | * FIHO * FŠO |
| Sofinanciranje publikacij, ki so podpora usposabljanju strokovnih delavcev v športu | 2014-2023 | * ESS |
| Povečanje kakovosti strokovnih in znanstvenih besedil in oblikovanja publikacij s področja športa | Oblikovanje kakovostnega recenzentskega odbora za založništvo v športu | 2015 | * SS šport * FŠO |
| Oblikovanje meril javnih financerjev za spodbujanje založništva publikacij z večjo kakovostjo besedil in zanimivim oblikovanjem | 2015 | * FŠO * Lokalne skupnosti * MIZŠ šport * SS šport |

### 

### 6.3.4 Znanstveno raziskovalna dejavnost v športu

Osnovni namen znanstveno raziskovalne dejavnosti v športu je zagotavljanje ustreznega prenosa znanstvenih spoznanj v prakso. Skladno s tem NPŠ opredeljuje naslednja ukrepa:

1. ustrezna umestitev kineziologije znotraj nacionalne raziskovalne dejavnosti,
2. opredelitev smiselnih ciljno-raziskovalnih projektov za vse pojavne oblike športa.

Iz LPŠ se sofinancirajo temeljni, predvsem pa uporabni (aplikativni) znanstveno raziskovalni projekti. Izvajalci LPŠ so raziskovalne organizacije.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Ustrezna umestitev kineziologije znotraj nacionalne raziskovalne dejavnosti | Umestitev kineziologije kot nacionalno strateško pomembnega interdisciplinarnega raziskovalnega področja | 2014-2015 | * ARRS * OKS-ZŠZ * Univerze |
| Povečanje obsega sofinanciranja raziskovanja kineziologije | 2014-2023 | * ARRS * FŠO * MIZŠ šport * Lokalne skupnosti |
| Opredelitev smiselnih ciljno-raziskovalnih projektov za vse pojavne oblike športa | Povezava raziskovalnih institucij s športno prakso pri opredeljevanju izhodišč praktičnega raziskovanja in vrednotenju tovrstnega raziskovanja | 2014-2023 | * Raziskovalne institucije * OKS-ZŠZ * NPŠZ * NŠZ * Gospodarske družbe |
| Izpeljava ciljno raziskovalnih projektov za vse pojavne oblike športa in kineziologije | 2014-2023 | * MIZŠ šport * FŠO * Lokalne skupnosti |

### 6.3.5 Informacijsko komunikacijska tehnologija na področju športa

Na področju informacijsko komunikacijske tehnologije (IKT) NPŠ opredeljuje naslednje ukrepe:

1. povečati dostopnost informacij o vseh pojavnih oblikah športa, športnih objektih in površinahza šport v naravi ter športnih organizacijah,
2. z uporabo informacijsko-komunikacijske tehnologije v športnih organizacijah izboljšati kakovost poslovanja in podporo odločanju,
3. vzpostaviti sistematično in analitično spremljanje izvajanja in realizacije nacionalnega programa športa.

Iz LPŠ se sofinancirajo programi IKT, ki omogočajo centralno podporo zbiranju in predstavitvi informacij na področju športa na nacionalni ali lokalni ravni. Na nacionalni ravni je ključni izvajalec NPŠ na tem področju Zavod Planica v sodelovanju z OKS-ZŠZ in drugimi krovnimi športnimi organizacijami, na lokalni ravni pa OŠZ, lokalni zavod za šport ali druge športne organizacije, ki izvajajo tovrstno dejavnost.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povečati dostopnost informacij o vseh pojavnih oblikah športa, športnih objektih in naravnih površinah ter športnih organizacijah | Prenova oz. vzpostavitev nove IKT podpore za vodenje razvidov na področju športa; razvidi predstavljajo podlago za povezovanje z obstoječimi in novimi programskimi orodji športnih organizacij | 2014-2023 | * MIZŠ šport * Zavod Planica * OKS-ZŠZ * NPŠZ |
| Sofinanciranje spletnih in mobilnih servisov za publiciranje informacij (kdo, kaj, kje, kdaj) o vseh pojavnih oblikah športa, izdelave spletnih in mobilnih vsebin (kako, zakaj) za podporo učenju na področju športa in razvoja spletnih in mobilnih servisov za naročanje ter nakup storitev v vseh pojavnih oblikah športa | 2014-2023 | * MIZŠ šport * FŠO |
| Z uporabo informacijsko-komunikacijske tehnologije v športnih organizacijah izboljšati kakovost poslovanja in podporo odločanju | Sofinanciranje razvoja in nakupa poslovnih aplikacij za podporo kakovostnejšemu poslovodenju športnih organizacij (povezava z izvajanjem usposabljanja strokovnih in organizacijskih kadrov; ravnanje z ljudmi, učinkovito upravljanje športnih objektov idr.) | 2014-2023 | * MIZŠ šport * FŠO * Lokalne skupnosti |
| Vzpostaviti sistematično in analitično spremljanje izvajanja in realizacije nacionalnega programa športa | Izdelava modela za izdelavo tipiziranih poročil za podporo odločanju in obveščanju javnosti o izvajanju nacionalnega programa športa in poročil na zahtevo za podporo odločanju in izvajanju stalnih ter občasnih raziskav | 2014-2015 | * MIZŠ šport * FŠO * OKS-ZŠZ * Zavod Planica |
| Analitično spremljanje izvajanja NPŠ | 2014-2023 | * MIZŠ šport * OKS-ZŠZ * Zavod Planica |

## 

## 6.4 Organiziranost v športu

### 6.4.1 Delovanje športnih organizacij

Ukrepi NPŠ naj bi nepridobitnim športnim organizacijam zagotovili možnost osnovnega delovanja, s tem pa naj bi se ohranila osnovna organizacijska infrastruktura športa zunaj izobraževalnega sistema. V smeri uresničevanja omenjenega cilja NPŠ opredeljuje naslednji ukrep[[25]](#footnote-25):

1. selektivno zagotavljanje osnovnega delovanja nepridobitnih športnih organizacij glede na obseg in pomen dela, ki ga opravljajo.

Za osnovno delovanje nepridobitnih športnih organizacij, t.j. športnih društev in njihovih zvez ter javnih športnih zavodov se iz LPŠ zagotovijo sredstva za kritje osnovnih materialnih stroškov in dohodkov zaposlenih. Na ravni lokalne skupnosti se sofinancira delovanje športnih društev, občinskih in drugih športnih zvez ter športnih zavodov na lokalni ravni. Na državni ravni se sofinancira delovanje OKS-ZŠZ, NPŠZ, NŠZ, zamejskih športnih zvez ter javnih zavodov, ki na državni ravni opravljajo strokovne in razvojne naloge v športu ter drugih zvez.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Selektivno zagotavljanje osnovnega delovanja nepridobitnih športnih organizacij, glede na obseg in pomen dela, ki ga opravljajo | Sofinanciranje delovanja športnih društev, občinskih in drugih športnih zvez na lokalni ravni, ki prebivalcem ponujajo kakovostne športne storitve, ki imajo značaj javne dobrine | 2014-2023 | * Lokalne skupnosti |
| Sofinanciranje delovanja javnih zavodov za šport na lokalni ravni | 2014-2023 | * Lokalne skupnosti |
| Skozi merila na lokalni ravni zagotovitev prostorskih pogojev za izvajanje programov društev na občinskih objektih | 2014-2023 | * Lokalne skupnosti * OŠZ |
| Sofinanciranje delovanja nacionalnih panožnih športnih zvez, OKS-ZŠZ, drugih športnih zvez in javnih zavodov za šport na nacionalni ravni | 2014-2023 | * MIZŠ šport |

### 6.4.2 Prostovoljno delo v športu

V smeri zagotavljanja sistemskih pogojev za družbeno priznanje prostovoljnega dela in izboljšanja kompetentnosti prostovoljcev v športu NPŠ predvideva naslednja ukrepa:

1. promocija prostovoljnega dela v športu,
2. izboljšanje ravnanja s prostovoljci v športnih društvih.

Predmet sofinanciranja LPŠ (le sredstva FŠO) so stroški nacionalnega projekta promocije prostovoljnega dela v športu. Izvajalec LPŠ na tem področju je OKS-ZŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Promocija prostovoljnega dela v športu | Program pridobivanja prostovoljcev za delo v športu | 2014-2023 | * OKS-ZŠZ * NŠZ * NPŠZ * OŠZ * Športna društva |
| Sofinanciranje nacionalnega projekta promocije prostovoljnega dela v športu | 2014-2023 | * FŠO * OKS-ZŠZ |
| Vzpostavitev enostavnega spremljanja in vrednotenja prostovoljnega dela v športu | 2015 | * OKS-ZŠZ * NPŠZ |
| Izboljšanje ravnanja s prostovoljci v športnih društvih | Opredelitev kompetenc prostovoljcev za izvajanje posameznih nalog znotraj športnih društev, njihovih odgovornosti in delovnih področij, položaja znotraj društva in odnosa do drugih članov ter opredelitev politike nagrajevanja za prostovoljce (skladno s politiko nagrajevanja za vse člane društva) | 2014-2015 | * Športna društva * NŠZ * NPŠZ * OKS-ZŠZ |

### 6.4.3 Profesionalni šport

NPŠ na področju profesionalnega športa opredeljuje naslednja ukrepa:

1. spodbujanje preoblikovanja profesionalnega dela športa v gospodarske družbe,
2. spodbujanje solidarnosti med profesionalnimi športniki.

Profesionalni šport se ne sofinancira iz LPŠ. NPŠ skuša ustvariti boljše pogoje za razvoj profesionalnega športa z boljšim podpornim okoljem organizacijam, ki se ukvarjajo s tem delom športa.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Spodbujanje preoblikovanja profesionalnega dela športa v gospodarske družbe | Zakonsko urejanje statusa profesionalnega športa (zakon o športu in drugi področni zakoni) | 2014-2015 | * MIZŠ šport * MG * MF |
| Ustanavljanje športno gospodarskih družb in prenos poslovanja društev s profesionalnimi športniki na te družbe | 2014-2023 | * Podjetja * Lokalne skupnosti * Športna društva |
| Internacionalizacija športnih dogodkov in sponzorjev | 2014-2023 | * Športne gospodarske družbe |
| Spodbujanje solidarnosti med profesionalnimi športniki | Ustanovitev in delovanje solidarnostnega sklada profesionalnih športnikov | 2014-2023 | * Sindikat profesionalnih športnikov |

### 6.4.4 Mednarodna dejavnost v športu

Strateški cilj mednarodne dejavnosti v športu je usmerjen v ohranitev števila in kakovosti mednarodnega sodelovanja, zato NPŠ opredeljuje naslednji ukrep:

1. podpora mednarodnemu sodelovanju v športu.

Večina dejavnosti mednarodnega sodelovanja države se financira iz proračunskih postavk protokola. Iz LPŠ se sofinancira plačilo članarine v evropski in svetovni zvezi ter udeležbo na uradnih zasedanjih evropske in svetovne zveze. Izvajalci LPŠ na tem področju so nacionalne krovne športne organizacije, ki delujejo v mednarodnih športnih organizacijah.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Podpora mednarodnemu sodelovanju v športu | Sodelovanje s Slovenci v zamejstvu na področju športa | 2014-2023 | * Vlada RS * OKS-ZŠZ |
| Sodelovanje na mednarodnih vladnih srečanjih o športu | 2014-2023 | * Vlada RS |
| Dopolnitev meril za sofinanciranje dejavnosti športnih organizacij glede na njihovo mednarodno dejavnost | 2015 | * MIZŠ šport |
| Sodelovanje slovenskih predstavnikov v mednarodnih športnih organizacijah | 2014-2023 | * OKS-ZŠZ * NŠZ * Univerze |

## 

## 6.5 Športne prireditve in promocija športa

### 6.5.1 Športne prireditve

Z NPŠ želimo zagotoviti pogoje za organizacijo in izvedbo športnih prireditev, ki imajo koristi za družbo in čim manj negativnih vplivov na okolje. Glede na to NPŠ opredeljuje naslednje ukrepe:

1. smotrno odločanje pri podeljevanju soglasij za organiziranje športnih prireditev,
2. spodbujanje organizacije in izvedbe velikih mednarodnih in drugih športnih prireditev, ki upoštevajo trajnostne kriterije,
3. oblikovanje blagovne znamke o športnih dogodkih v Sloveniji (povezovanje športnih in turistično-promocijskih virov za povečanje uspešnosti in prepoznavnosti športnih prireditev),
4. vrednotenje zapuščine športnih prireditev.

Iz LPŠ se sofinancirajo materialni stroški izvedbe športnih prireditev, ki upoštevajo trajnostne kriterije, kot jih predpišejo javni sofinancerji. Na ravni države se sofinancirajo velike mednarodne športne prireditve (svetovna in evropska prvenstva), za katera vlada sprejme sklep, da se jih lahko sofinancira iz državnega proračuna, in nacionalne športno promocijske prireditve za podelitev priznanj v športu (npr. podelitev Bloudkovih priznanj, razglasitev športnika leta Slovenije). Iz javnih financ lokalnih skupnosti se sofinancirajo druge ravni tekmovanj in športnorekreativnih prireditev, ki upoštevajo trajnostne kriterije in so usmerjene k povečanju števila športno dejavnega prebivalstva, ter lokalne športno promocijske prireditve za podelitev priznanj v športu (npr. razglasitev športnika leta v občini). Izvajalci LPŠ na tem področju so različne organizacije, ki izpolnjujejo pogoje za izvajanje teh programov, kakor jih predpišejo javni financerji.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Smotrno odločanje pri podeljevanju soglasij za organiziranje športnih prireditev | Oblikovanje in dopolnitev podzakonskih aktov, ki bodo omogočili smotrno odločanje pri podeljevanju soglasij za organiziranje velikih mednarodnih in drugih športnih prireditev (analiza izvedljivosti in potencialne uspešnosti posameznega velikega mednarodnega športnega tekmovanja) | 2015 | * MIZŠ šport * Lokalne skupnosti * NPŠZ * OKS-ZŠZ |
| Vzpostavitev in vodenje ustreznega razvida velikih mednarodnih športnih prireditev in drugih športnih prireditev, ki omogoča spremljanje njihovih ekonomskih in neekonomskih učinkov | 2014-2023 | * MIZŠ šport * NPŠZ * OKS-ZŠZ * Zavod Planica |
| Spodbujanje organizacije in izvedbe velikih mednarodnih in drugih športnih prireditev, ki upoštevajo trajnostne kriterije | Ozaveščanje o organizaciji športnih prireditev, ki upoštevajo trajnostne kriterije, razvoj in posodabljanje sistema organizacije trajnostnih športnih prireditev ter evidentiranje in promocija dobrih praks z namenom spodbujanja in ozaveščanja organizatorjev športnih prireditev | 2014-2023 | * OKS-ZŠZ * NPŠZ * NŠZ * Organizacije, ki se ukvarjajo s trajnostnim razvojem |
| Sofinanciranje velikih mednarodnih športnih prireditev, ki upoštevajo trajnostne kriterije | 2014-2023 | * MIZŠ šport * Lokalne skupnosti * NPŠZ |
| Sofinanciranje drugih ravni tekmovanj in športnorekreativnih prireditev, ki upoštevajo trajnostne kriterije in so usmerjene k povečanju števila športno dejavnega prebivalstva | 2014-2023 | * Lokalne skupnosti * NPŠZ * NŠZ |
| Povezovanje športnih in turističnih (nacionalnih in lokalnih) organizacij s ciljem povečanja uspešnosti in prepoznavnosti športnih prireditev v Sloveniji | 2014-2023 | * Spirit Slovenija * OKS-ZŠZ * NPŠZ * NŠZ * Lokalne skupnosti |
| Vzpostavitev ustrezne organizacijske oblike za razvoj in trženje blagovne znamke o trajnostnih športnih dogodkih v Sloveniji | 2014-2015 | * OKS-ZŠZ * Spirit Slovenija * NPŠZ * NŠZ * Športna društva |
| Sofinanciranje nacionalnih in lokalnih športno promocijskih prireditev za podelitev priznanj v športu | 2014-2015 | * Lokalne skupnosti * MIZŠ – šport * FŠO * OKS-ZŠZ * OŠZ |
| Oblikovanje blagovne znamke o športnih dogodkih v Sloveniji (povezovanje športnih in turistično-promocijskih virov za povečanje uspešnosti in prepoznavnosti športnih prireditev) | Povezovanje športnih in turistično-promocijskih virov za povečanje uspešnosti in prepoznavnosti športnih prireditev | 2014-2023 | * Spirit Slovenija * OKS-ZŠZ |
| Trženje blagovne znamke o športnih dogodkih v Sloveniji |  | * OKS-ZŠZ * Spirit Slovenija * NŠZ * Športna društva |
| Vrednotenje zapuščine športnih prireditev | Oblikovanje modela vrednotenja zapuščine športnih prireditev in seznanitev organizatorjev športnih prireditev z modelom vrednotenja | 2014-2023 | * OKS-ZŠZ * NPŠZ * NŠZ * MIZŠ šport * FŠO * Zavod Planica |
| Vrednotenje zapuščine športnih prireditev, analiza vrednotenja in komuniciranje z javnostmi o zapuščini | 2015-2023 | * OKS-ZŠZ * NPŠZ * NŠZ * Športna društva * MIZŠ šport * Zavod Planica |

### 

### 6.5.2 Športni turizem

NPŠ spodbuja razvoj športnega turizma, ki temelji na trajnostnem razvoju. Glede na to NPŠ opredeljuje naslednja ukrepa:

1. razvoj športnega turizma v Sloveniji,
2. povezava športa s Strategijo razvoja slovenskega turizma[[26]](#footnote-26) in omogočanje kohezije obeh področij.

Športni turizem ni predmet sofinanciranja LPŠ. Za promocijo Slovenije kot turistične destinacije skrbi javna agencija Spirit Slovenija v sodelovanju z lokalnimi skupnostmi, MIZŠ, OKS-ZŠZ, NPŠZ in drugimi športnimi in turističnimi organizacijami.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Razvoj športnega turizma v Sloveniji | Promocija turističnih destinacij za razvoj športno dejavnega turizma, kjer ima Slovenija dobre naravne danosti |  | * Spirit Slovenija * OKS-ZŠZ * NPŠZ * Gospodarstvo |
| Razvoj modela velikih športnih prireditev v Sloveniji kot celovite športno turistične ponudbe (npr. poletov v Planici) |  | * Spirit Slovenija * OKS-ZŠZ * NPŠZ * Gospodarstvo * Lokalne skupnosti |
| Promocija turističnih destinacij za ogled športnih znamenitosti (npr. Muzej športa, Planica, porečje Soče, Triglavski narodni park) |  | * Spirit Slovenija * OKS-ZŠZ * NPŠZ * Lokalne skupnosti |
| Promocija turističnih destinacij za organizacijo športnih priprav domačih in tujih športnikov |  | * Spirit Slovenija * OKS-ZŠZ * NPŠZ * Gospodarstvo * Lokalne skupnosti |
| Vzpostavitev informacijske točke za športni turizem |  | * Zavod Planica * Spirit Slovenija * OKS-ZŠZ * NPŠZ |
| Povezava športa s Strategijo razvoja slovenskega turizma in omogočanje kohezije obeh področij | Sodelovanje športnih in turističnih organizacij pri oblikovanju športno-turistične ponudbe |  | * Spirit Slovenija * OKS-ZŠZ |
| Povečanje prepoznavnosti Slovenije kot športno-turistične destinacije prek različnih promocijskih dejavnosti v tujini in doma |  | * Spirit Slovenija * OKS-ZŠZ * NPŠZ |

### 

### 6.5.3 Javno obveščanje o športu

NPŠ predvideva vzpostavitev rednega uravnoteženega obveščanja o športu, zato predvideva naslednja ukrepa:

1. uravnotežen prikaz športa na javni televiziji in radiu,
2. nacionalna kampanja za spodbujanje rednega ukvarjanja s športom, več gibanja, zdravega prehranjevanja in ohranjanje zdravega življenjskega okolja.

Za izvajanje dejavnosti javnega obveščanja o športu so v pretežni meri odgovorni javni mediji. Ti morajo vzpostaviti sodelovanje s pristojnimi državnimi institucijami (MIZŠ, MZ idr.), športnimi organizacijami ter organizacijami, ki se ukvarjajo z javnim zdravjem. Iz LPŠ se sofinancirajo stroški nacionalne kampanje za spodbujanje rednega ukvarjanja s športom na javnih ali zasebnih medijih nacionalnega dosega.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Uravnotežen prikaz športa na javni televiziji in radiu | Strateško umeščanje športno izobraževalnih vsebin v programsko shemo RTV SLO ter produkcija in predvajanje rednih tedenskih izobraževalnih oddaj o športni vzgoji otrok in mladine in športni rekreaciji na RTV SLO | 2014-2023 | * RTV SLO |
| Informiranje o dejavnostih nepridobitnih športnih organizacij | 2014-2023 | * RTV SLO * OKS-ZŠZ |
| Prenos nacionalnih športnih prireditev (športnik leta, Bloudkove nagrade, športni prostovoljec leta, velike mednarodne športne prireditve v Sloveniji) na javni televiziji | 2014-2023 | * RTV SLO * MIZŠ šport * OKS-ZŠZ |
| Nacionalna kampanja za spodbujanje rednega ukvarjanja s športom, več gibanja, zdravega prehranjevanja in ohranjanje zdravega življenjskega okolja | Oblikovanje in izvajanje obsežne medijske kampanje za spodbujanje rednega ukvarjanja s športom, več gibanja in zdravega prehranjevanja (oglasi, medijski dogodki itd.) – povezava z Nacionalnim programom o prehrani in telesni dejavnosti za zdravje 2014-2023 | 2014-2023 | * MZ * NIJZ * MIZŠ * OKS-ZŠZ * RTV SLO |
| Produkcija in predvajanje tedenskih izobraževalnih oddaj o športni vzgoji otrok in mladine ter športni rekreaciji na medijih nacionalnega dosega | 2014-2023 | * MIZŠ šport * Medijske hiše |

### 

### 6.5.4 Športna dediščina in muzejska dejavnost v športu

Z NPŠ želimo spodbuditi ohranitev in promocijo športne dediščine ter razvoj muzejske dejavnosti v športu. NPŠ na tem področju predvideva naslednje ukrepe:

1. dopolniti in zaokrožiti muzejske zbirke različnih športnih panog in njihova predstavitev,
2. vzpostaviti učinkovito organizacijsko strukturo Muzeja športa,
3. organizirati komunikativno nacionalno muzejsko ustanovo, ki bo privlačna za obiskovalce, sponzorje in donatorje.

Oblikuje se strateški načrt za varovanje kulturne dediščine in muzejske dejavnosti na področju športa, MK in MIZŠ pa poskrbita za primerno lokacijo nacionalnega Muzeja športa, ki bo omogočala postavitev stalne razstave o zgodovini športa na Slovenskem in ustrezno hrambo gradiva; to bo omogočilo nadaljnji razvoj varovanja kulturne dediščine in muzejske dejavnosti na področju športa. Iz LPŠ se sofinancira priprava muzejskih zbirk in razstav na področju športa.. Ključni izvajalec na tem področju je Muzej športa v pravno-formalni obliki, kot jo opredeli strateški načrt, lahko pa tudi druge organizacije, ki izpolnjujejo pogoje za izvajanje teh programov, kakor jih predpišejo javni financerji.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Dopolniti in zaokrožiti muzejske zbirke različnih športnih panog in njihova predstavitev | Evidentiranje kulturne dediščine s področja športa doma, med zamejci, v mednarodnem olimpijskem gibanju (npr. delovanje Stanka Bloudka kot člana MOK) in drugih mednarodnih športnih zvezah. | 2014-2023 | * Muzej športa * Različni muzeji * Zavod Planica * OKS-ZŠZ * NPŠZ * NŠZ |
| Inventariziranje, evidentiranje gradiva in določitev zbiralne politike | 2014-2023 | * Muzej športa * Različni muzeji * Zavod Planica * NPŠZ * NŠZ * OKS-ZŠZ |
| Vzpostaviti učinkovito organizacijsko strukturo Muzeja športa | Oblikovanje strokovne komisije, ki pripravi strateški načrt za delovanje muzeja na področju športa | 2014-2015 | * Muzej športa * Zavod Planica * MIZŠ šport * MK * OKS-ZŠZ |
| Vzpostavitev organizacijske in kadrovske strukture muzeja športa | 2015 | * Muzej športa |
| Vključitev Slovenskega planinskega muzeja, kot notranje organizacijske enote, v Nacionalni muzej (Narodni muzej Slovenije) | 2015 | * MK |
| Organizirati komunikativno nacionalno muzejsko ustanovo, ki bo privlačna za obiskovalce, sponzorje in donatorje | Pridobitev ustreznih prostorov za postavitev stalne razstave o zgodovini športa na Slovenskem in depoje | 2014-2015 | * Muzej športa * Zavod Planica * MIZŠ šport * MK * OKS-ZŠZ |
|  | 2014-2023 | * Muzej športa * Različni muzeji |
| Priprava razstav o športu in predstavitvi športne dediščine | 2016-2023 | * Muzej športa * OKS-ZŠZ * NPŠZ * NŠZ |
| Sofinanciranje delovanja Muzeja športa in muzejskih dejavnosti o športu v okviru drugih muzejev | 2016-2023 | * MK |
| Promocija športne dediščine v povezavi z obstoječimi programi (npr. Active Slovenia) | 2014-2023 | * Muzej športa * Zavod Planica * MIZŠ šport * MK * OKS-ZŠZ |

## Družbena in okoljska odgovornost v športu

### 6.6.1 Športno obnašanje

V preteklosti smo na OKS-ZŠZ vzpostavili institut ambasadorja Republike Slovenije za šport, strpnost in fair play ter nekatere projekte za spodbujanje športnega obnašanja, ki jih velja nadgrajevati. Pri tem lahko posebno vlogo odigrajo medijsko najbolj odmevni športni dogodki. Skladno z navedenim NPŠ opredeljuje naslednja ukrepa[[27]](#footnote-27):

1. nacionalna kampanja za spodbujanje športnega obnašanja,
2. delovanje ambasadorja za šport, strpnost in fair play.

Iz LPŠ se sofinancira nacionalna kampanja za spodbujanje športnega obnašanja. Izvajalci LPŠ na tem področju so: OKS-ZŠZ, NPŠZ, RTV SLO in drugi nacionalni mediji, športna in druga društva, OŠZ, lokalne skupnosti oz. njihovi športni ali drugi zavodi, vrtci, osnovne šole, srednje šole, univerze in zasebniki, ki izpolnjujejo pogoje za izvajanje teh programov.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Nacionalna kampanja za spodbujanje športnega obnašanja | Oblikovanje in izvajanje obsežne medijske kampanje za spodbujanje športnega obnašanja | 2014-2023 | * OKS-ZŠZ * NPŠZ * RTV SLO in drugi nacionalni mediji * FŠO * MIZŠ šport * Lokalne skupnosti |
| Izvajanje kampanje za spodbujanje športnega obnašanja na športnih tekmovanjih vseh ravni (npr. Športna poteza) | 2014-2023 | * Športna in druga društva * NPŠZ * OKS-ZŠZ * OŠZ * Zasebniki * Osnovne šole * Srednje šole * Univerze * Vrtci * Lokalne skupnosti * FŠO * MIZŠ - šport |
| Delovanje ambasadorja za šport, strpnost in fair play | Spodbujanje športnega obnašanja vseh udeležencev v športu | 2014-2023 | * OKS-ZŠZ |
| Odzivanje na primere nešportnega obnašanja | 2014-2023 | * OKS-ZŠZ * MIZŠ |
| Sodelovanje z drugimi organizacijami pri promociji športnega obnašanja | 2014-2023 | * OKS-ZŠZ |

### 6.6.2 Preprečevanje dopinga v športu

Strateški cilji NPŠ na tem področju so usmerjeni v preprečevanje dopinga v vrhunskem, kakovostnem in rekreativnem športu. NPŠ opredeljuje naslednje ukrepe:

1. dopinška testiranja na nacionalni ravni,
2. preprečevanje distribucije prepovedanih snovi in postopkov v celotnem športu,
3. umeščenost vsebin o zlorabah dopinga v programih ozaveščanja športnikov in izobraževanja ter usposabljanja strokovnih delavcev v športu,
4. nacionalna kampanja o zlorabi dopinga v tekmovalnem in rekreativnem športu.

Iz LPŠ se sofinancirajo dejavnosti SLOADO, OKS-ZŠZ in NPŠZ na tem področju.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Dopinška testiranja na nacionalni ravni | Dopinška testiranja nacionalne skupine športnikov zunaj tekmovanj | 2014-2023 | * SLOADO |
| Dopinška testiranja na tekmovanjih državne ravni | 2014-2023 | * SLOADO * NPŠZ |
| Usposabljanje in licenciranje uradnikov za dopinška testiranja | 2014-2023 | * SLOADO |
| Preprečevanje distribucije prepovedanih snovi in postopkov v celotnem športu | Sodelovanje s carino, policijo in pristojnimi inšpektorati pri preprečevanju distribucije prepovedanih snovi in postopkov v celotnem športu | 2014-2023 | * SLOADO * Policija * Carina * Zdravstveni inšpektorat * Inšpektorat za šport |
| Inteligentno testiranje (izmenjava in zbiranje informacij, poizvedovanja in raziskovanja) | 2014-2023 | * Policija |
| Inšpekcijski nadzori nad prodajo prehranskih dopolnil v fitnesih | 2014-2023 | * Zdravstveni inšpektorat * SLOADO |
| Umeščenost vsebin o zlorabah dopinga v programih ozaveščanja športnikov in izobraževanja ter usposabljanja strokovnih delavcev v športu | Programi ozaveščanja o zlorabah dopinga v športnih oddelkih srednjih šol | 2014-2023 | * SLOADO * Srednje šole s športnimi oddelki |
| Programi ozaveščanja o zlorabah dopinga v mladinskih in kadetskih nacionalnih reprezentancah | 2014-2023 | * SLOADO * NPŽS |
| Umeščenost vsebin o zlorabah dopinga v programe Medicinskih fakultet, akreditiranh ustanov na področju kineziologije in športa ter Farmacevtske fakultete | 2014-2023 | * Univerze * SLOADO |
| Umeščenost vsebin o zlorabah dopinga v programe usposabljanj strokovnih delavcev v športu | 2014-2023 | * NPŠZ * SLOADO |
| E-ozaveščanje za športnike in spremljevalno osebje | 2014-2023 | * SLOADO |
| Nacionalna kampanja o zlorabi dopinga v tekmovalnem in rekreativnem športu | Oblikovanje in izvajanje nacionalne medijske kampanje o zlorabi dopinga v tekmovalnem in rekreativnem športu (svetovni splet, telefonske aplikacije, oglasi, medijski dogodki itd.) | 2014-2023 | * SLOADO * OKS-ZŠZ * RTV SLO |

### 6.6.3 Varuh športnikovih pravic

OKS-ZŠZ znotraj svoje organiziranosti opredeli varuha športnikovih pravic. Varuh športnikovih pravic pri svojem delovanju smiselno uporablja Zakon o varuhu človekovih pravic, etična načela športnega in olimpijskega gibanja ter pravila OKS-ZŠZ. NPŠ opredeljuje naslednji ukrep:

1. delovanje varuha športnikovih pravic.

Delovanje varuha športnikovih pravic ni predmet posebnega sofinanciranja LPŠ, saj so sredstva zanj vključena v sofinanciranju delovanja OKS-ZŠZ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Delovanje varuha športnikovih pravic | Ozaveščanje športnikov in športnih delavcev o njihovih pravicah ter predstavljanje zakonskih poti in načinov reševanja težav | 2014-2023 | * Varuh športnikovih pravic |
| Priprava in podpis kodeksa trenerjev o humanem delu s športniki | 2015 | * Varuh športnikovih pravic * NPŠZ * Športna društva |
| Vodenje samostojnih in neodvisnih preiskav s področja zlorabe človekovih pravic športnikov in športnih delavcev | 2014-2023 | * Varuh športnikovih pravic |
| Sodelovanje z drugimi institucijami in mednarodno sodelovanje v boju proti zlorabam človekovih pravic v športu ter opozarjanje na pomanjkljivosti v slovenskem športu z vidika zlorab človekovih pravic | 2014-2023 | * Varuh športnikovih pravic * Varuh otrokovih pravic * Varuh človekovih pravic * OKS-ZŠZ * MIZŠ šport * Inšpektorat RS za šolstvo in šport * Policija |
| Dopolnitve zakonodaje glede varovanja človekovih pravic športnikov in športnih delavcev (npr. odškodnine za prestop otrok in mladostnikov v drug športni klub) | 2015 | * MIZŠ šport * Varuh športnikovih pravic |

### 

### 6.6.4 Trajnostni vidiki v športu

Ukrepi za uveljavljanje trajnostnega razvoja v športu se prepletajo skozi različna področja NPŠ[[28]](#footnote-28). Še bolj kot prepletenost teh ukrepov znotraj športa pa je pomembno povezovanje in usklajevanje trajnostnih vidikov v športu s tovrstnimi strategijami in politikami na drugih področjih (okolje, narava, infrastruktura, prostor, promet, zdravje, zaposlovanje, izobraževanje, turizem idr.) in ustrezno umeščanje vloge športa vanje. To bi moralo nastati v dialogu med vladnimi in nevladnimi športnimi in drugimi organizacijami, ki se ukvarjajo s trajnostnim razvojem. Skladno s tem NPŠ opredeljuje naslednja prednostna ukrepa[[29]](#footnote-29) na področju trajnostnega razvoja v športu:

1. povezovanje z drugimi strategijami trajnostnega razvoja,
2. nacionalna kampanja za usposabljanje in spodbujanje trajnostnega ravnanja v športu.

Dejavnosti za udejanjanje trajnostnih vidikov v športu niso predmet posebnega sofinanciranja LPŠ, saj so sredstva zanje zajeta v sofinanciranju delovanja športnih in s športom povezanih organizacij.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povezovanje z drugimi strategijami trajnostnega razvoja | Sodelovanje krovnih športnih institucij in organizacij pri vladnih in nevladnih strategijah trajnostnega razvoja | 2014-2023 | * MIZŠ šport * SS šport * OKS-ZŠZ * NPŠZ * NŠZ |
| Nacionalna kampanja za usposabljanje in spodbujanje trajnostnega ravnanja v športu | Umeščanje vsebin trajnostnega razvoja v delovanje športnih organizacij (npr. projekt Čista zmaga, Okoljevarstveni in naravovarstveni kodeks) | 2014-2023 | * OKS-ZŠZ * Organizacije, ki se ukvarjajo s trajnostnim razvojem * NPŠZ * NŠZ * Športna društva |
| Umeščanje vsebin trajnostnega razvoja v programe izobraževanja, usposabljanja in izpopolnjevanja strokovnega kadra v športu | 2014-2023 | * Akreditirani visokošolski zavodi s področja kineziologije, športa in pedagoške fakultete * SS šport * OKS-ZŠZ * NŠZ * NPŠZ * ZRSŠ * Organizacije, ki se ukvarjajo s trajnostnim razvojem |
| Izvajanje nacionalne kampanje za spodbujanje trajnostnega ravnanja v športu | 2014-2023 | * OKS-ZŠZ * Organizacije, ki se ukvarjajo s trajnostnim razvojem * Univerze * Osnovne šole * Srednje šole * NPŠZ * NŠZ * Športna društva * Lokalne skupnosti * MIZŠ * Spirit Slovenija |

## Podporni mehanizmi za šport

### Prijazno poslovno okolje za športne organizacije

Strateška usmeritev NPŠ je vzpostaviti za šport bolj ugodno administrativno okolje. Skladno s tem NPŠ opredeljuje naslednji ukrep[[30]](#footnote-30):

1. debirokratizacija športa.

Dejavnosti tega ukrepa niso predmet sofinanciranja LPŠ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Debirokratizacija športa | Analiza administrativnih postopkov v slovenskem športu s predlogi za njihovo zmanjševanje | 2015 | * OKS-ZŠZ * NPŠZ * NPŠ * OŠZ * Športna društva * MIZŠ šport * FŠO |
| Priprava in sprejetje ustreznih zakonskih in podzakonskih aktov za zmanjšanje administracije | 2014-2015 | * MIZŠ šport * FŠO * Občine * OKS-ZŠZ |
| Vrednotenje učinkov sprejetja zakonskih in podzakonskih aktov za zmanjšanje administracije in priprava dodatnih predlogov | 2015-2023 | * OKS-ZŠZ * NPŠZ * NPŠ * OŠZ * Športna društva * MIZŠ šport * FŠO |

### 6.7.2 Preprečevanje zlorab pri športnih stavah

Ukrepi za preprečevanje zlorab pri športnih stavah so naravnani na preprečevanje zlorab, na nadzor nad prirejanjem in igranjem športnih stav ter na odkrivanje zlorab. Te dejavnosti so del naslednjega ukrepa nacionalnega programa športa:

1. preprečevanje zlorab pri športnih stavah.

Dejavnosti tega ukrepa niso predmet sofinanciranja LPŠ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Preprečevanje zlorab pri športnih stavah | Ozaveščanje športnikov o igrah na srečo in finančnem kriminalu pri športnih stavah | 2014-2023 | * Profesionalne športne organizacije * NPŠZ * OKS-ZŠZ * Športna društva |
| Priprava in podpis kodeksa za športnike in druge športne delavce o nesodelovanju pri športnih stavah, povezanih s športnimi dogodki, kjer sodelujejo | 2015 | * Športniki in drugi športni delavci * Profesionalne športne organizacije * NPŠZ * OKS-ZŠZ * Športna društva |
| Podeljevanje koncesij za prirejanje športnih stav skladno z načeli trajnostnega razvoja slovenskega športa (omejeno število koncesionarjev glede na obseg trga, družbeno odgovorni koncesionarji, možnost kandidiranja domačih in tujih prirediteljev športnih stav za koncesije) | 2014-2023 | * Vlada RS |
| Nadzor nad prirejanjem in igranjem športnih stav in odkrivanje zlorab | 2014-2023 | * MF * Policija |

### 

### 6.7.3 Inšpekcija v športu

Pomembna strateška usmeritev NPŠ je izvajanje nadzora nad vsemi izvajalci programov športa in ne zgolj tistimi, ki so prejemniki javnih sredstev. NPŠ opredeljuje naslednji ukrep na tem področju:

1. povečanje obsega delovanja inšpekcije v športu.

Inšpekcijski nadzor nad izvajanjem programov športa opravljajo različne inšpekcijske službe v okviru zakonsko danih pooblastil, pa tudi financerji in krovne športne organizacije, še posebej pa nadzor nad vsebinskim izvajanjem vseh izvajalcev programov športa v Republiki Sloveniji izvaja Inšpektorat RS za šolstvo in šport. Dejavnosti inšpekcije v športu so financirane skozi delovanje organizacij, ki izvajajo inšpekcije, zato inšpekcija v športu ni poseben predmet sofinanciranja LPŠ.

|  |  |  |  |
| --- | --- | --- | --- |
| Ukrep | Dejavnost | Rok za izvedbo | Nosilci dejavnosti |
| Povečanje obsega delovanja inšpekcije v športu | Zaposlitev dveh dodatnih ljudi za izvajanje inšpekcij v športu (prezaposlitve na inšpektorat znotraj državne uprave) | 2014-2015 | * Inšpektorat RS za šolstvo in šport |
| Zaposlitev treh dodatnih inšpektorjev za izvajanje inšpekcij v športu | 2016-2023 | * Inšpektorat RS za šolstvo in šport |
| Sprememba Zakona o športu, ki bo bolj natančno opredelil pooblastila inšpekcije za šport na področju celotnega športa, ne zgolj izvajalcev LPŠ, ter ukrepe pri posameznih kršitvah | 2015 | * MIZŠ * SSšport * OKS-ZŠZ |
| Vodenje inšpekcijskih postopkov nad izvajanjem programov v slovenskem športu | 2014-2023 | * Inšpektorat RS za šolstvo in šport |
| Povečanje svetovalne vloge (npr. na letnih posvetih) in izboljšanje nadzora nad delovanjem športnih organizacij s strani financerjev (npr. nad namensko porabo) in krovnih športnih organizacij (npr. glede usposobljenosti strokovnega kadra) | 2014-2023 | * OKS-ZŠZ * NPŠZ * Lokalne skupnosti * MIZŠ šport * FŠO |
| Vzpostavitev spletnega mesta z objavami inšpekcijskih pregledov, dobrih praks ter stališč in mnenj Inšpektorata za šport | 2015 | * Inšpektorat RS za šolstvo in šport |
| Sodelovanje z drugimi institucijami pri preprečevanju zlorab v športu, opozarjanje na pomanjkljivosti v slovenskem športu ter dajanje pobud za ureditev razmer | 2014-2023 | * Inšpektorat RS za šolstvo in šport * Tržni inšpektorat * OKS-ZŠZ * Varuh športnikovih pravic * Policija * Upravne enote * DURS * Inšpektorat za delo * Zdravstveni inšpektorat |

# STRUKTURA POSTAVK FINANCIRANJA V LETNEM PROGRAMU ŠPORTA

LPŠ določa dejavnosti in projekte za uresničevanje ukrepov NPŠ ter obseg javnih sredstev, ki se zagotovijo v proračunih države, lokalnih skupnosti in Fundacije za šport. Javni financerji sprejmejo LPŠ skladno z izhodišči, ki so opisana v poglavju o ravnanju z NPŠ, pri čemer je poudarjen vpliv civilne športne sfere na postopek sprejema LPŠ. Pri tem opredelijo LPŠ glede na svoje strateške dokumente (npr. strategija razvoja športa v občini) in proračunske zmožnosti.

V nadaljevanju so prikazane okvirne postavke financiranja (dejavnosti in projekti) LPŠ na državni in lokalni ravni po posameznih področjih NPŠ. Javni financerji lahko dodajo dejavnosti ali projekte za doseganje ukrepov NPŠ ali pa se omejijo na določene postavke glede na svoje zmožnosti. Pri tem morajo upoštevati prednostni red izvajanja ukrepov, ki se sofinancirajo skozi LPŠ, kot to določa NPŠ. Glede na omejitve se sredstva najprej namenijo za ukrepe iz prve skupine in sicer po vrstnem redu kot so navedena področja, nato pa za ukrepe iz druge skupine področij. Strukturo LPŠ pripravijo tako, da je vidno, pod katero področje NPŠ sodi posamezna postavka financiranja v LPŠ. Skladno s tem tudi poročajo o razporeditvi sredstev v LPŠ Zavodu RS za šport Planica najkasneje do konca meseca aprila za tekoče leto financiranja.

|  |  |  |  |  |  |  |
| --- | --- | --- | --- | --- | --- | --- |
| **št.** | **postavka financiranja v LPŠ** | | | **Lokalne skupnosti** | **MIZŠ šport** | **FŠO** |
| **6.1.** | **ŠPORTNI PROGRAMI** | | |  |  |  |
| **6.1.2.** | **Prostočasna športna vzgoja otrok in mladine** | | |  |  |  |
| 6.1.2.1. |  | Promocijski športni programi | |  |  |  |
| *6.1.2.1.1* |  |  | Mali sonček | ● | ● |  |
| *6.1.2.1.2* |  |  | Ciciban planinec | ● | ● |  |
| *6.1.2.1.3* |  |  | Zlati sonček | ● | ● |  |
| *6.1.2.1.4* |  |  | Naučimo se plavati | ● | ● |  |
| *6.1.2.1.5* |  |  | Krpan | ● | ● |  |
| *6.1.2.1.6* |  |  | Mladi planinec | ● | ● |  |
| 6.1.2.2. |  | Šolska športna tekmovanja | | ● | ● |  |
| 6.1.2.3. |  | Dodatne ure športne dejavnosti v šoli | |  |  |  |
| *6.1.2.3.1* |  |  | Oddelki z dodatno športno ponudbo v OŠ | ● | ● |  |
| *6.1.2.3.2* |  |  | Zdrav življenjski slog v OŠ | ● | ● |  |
| *6.1.2.3.3* |  |  | Zdrav življenjski slog v SŠ |  | ● |  |
| 6.1.2.4. |  | Celoletni športni programi prostočasne športne vzgoje otrok in mladine | |  |  |  |
| *6.1.2.4.1* |  |  | Obstoječi športni programi prostočasne športne vzgoje otrok in mladine | ● |  | ● |
| *6.1.2.4.2* |  |  | Pilotski programi prostočasne športne vzgoje otrok in mladine | ● |  | ● |
| 6.1.2.5. |  | Programi v počitnicah in pouka prostih dnevih | | ● | ● | ● |
| **6.1.3.** | **Športna vzgoja otrok in mladine s posebnimi potrebami** | | |  |  |  |
| 6.1.3.1. |  | Celoletni športni programi športne vzgoje otrok in mladine s posebnimi potrebami | |  | ● | ● |
| 6.1.3.2. |  | Športne prireditve za otroke in mladino s posebnimi potrebami na regijski in nacionalni ravni | | ● | ● |  |
| 6.1.4. | Obštudijske športne dejavnosti | | |  |  |  |
| 6.1.4.1 |  | Celoletni športni programi obštudijskih športnih dejavnosti | | ● | ● | ● |
| 6.1.4.2 |  | Športne prireditve študentov na univerzitetni in nacionalni ravni | | ● | ● | ● |
| 6.1.4.3 |  | Tekmovanja pod okriljem FISU | |  | ● | ● |
| 6.1.5. | Športna vzgoja otrok in mladine, usmerjene v kakovostni in vrhunski šport | | |  |  |  |
| 6.1.5.1 |  | Panožne športne šole | |  |  |  |
| *6.1.5.1.1* |  |  | Občinske panožne športne šole | ● | ● |  |
| *6.1.5.1.2* |  |  | Nacionalne panožne športne šole |  | ● |  |
| 6.1.5.2 |  | Programi športne vzgoje otrok in mladine, usmerjeni v kakovostni in vrhunski šport | |  |  |  |
| *6.1.5.2.1* |  |  | Programi športnih društev na področju športne vzgoje otrok in mladine, usmerjeni v kakovostni in vrhunski šport | ● |  |  |
| *6.1.5.2.2* |  |  | Priprave in nastopi nacionalnih reprezentanc otrok in mladine |  | ● | ● |
| **6.1.6.** | **Kakovostni šport** | | |  |  |  |
| 6.1.6.1 |  | Uporaba športnih objektov za programe kakovostnega športa | | ● |  |  |
| **6.1.7.** | **Vrhunski šport** | | |  |  |  |
| 6.1.7.1 |  | Programi vrhunskih športnikov | |  |  |  |
| *6.1.7.1.1* |  |  | Programi športnih društev na področju vrhunskega športa | ● |  |  |
| *6.1.7.1.1* |  |  | Priprave in nastopi nacionalnih reprezentanc, v katere so vključeni vrhunski športniki |  | ● | ● |
| 6.1.7.2 |  | Zaposlovanje vrhunskih trenerjev | | ● | ● |  |
| 6.1.7.3 |  | Razvoj strokovnih kadrov v vrhunskem športu | |  | ● |  |
| 6.1.7.4 |  | Sklad za vrhunske športnike | |  | ● | ● |
| 6.1.7.5 |  | Nagrade vrhunskim športnikom in trenerjem | | ● | ● |  |
| 6.1.7.6 |  | Delovanje olimpijsko univerzitetnega športnega centra | | ● | ● | ● |
| **6.1.8.** | **Šport invalidov** | | |  |  |  |
| 6.1.8.1 |  | Občinske športne šole za šport invalidov | | ● |  | ● |
| 6.1.8.2 |  | Pilotski programi povezovanja športnih in invalidskih ter dobrodelnih društev in zvez | | ● | ● | ● |
| 6.1.8.3 |  | Državna prvenstva športa invalidov | | ● | ● | ● |
| 6.1.8.4 |  | Programi vrhunskih športnikov invalidov | |  |  |  |
| *6.1.8.4.1* |  |  | Programi športnih društev na področju vrhunskega športa invalidov | ● |  |  |
| *6.1.8.4.2* |  |  | Priprave in nastopi nacionalnih reprezentanc, v katere so vključeni vrhunski športniki invalidi |  | ● | ● |
| **6.1.9.** | **Športna rekreacija** | | |  |  |  |
| 6.1.9.1 |  | Zaposlovanje strokovno izobraženega kadra za športno rekreacijo | | ● | ● |  |
| 6.1.9.2 |  | Celoletni ciljni športnorekreativni programi | | ● | ● | ● |
| 6.1.9.3 |  | Pilotski športni programi za krepitev zdravja in dobrega počutja | | ● | ● | ● |
| 6.1.9.4 |  | Množične delavske športne prireditve | | ● |  | ● |
| 6.1.9.5 |  | Športna rekreacija na recept | | ● |  |  |
| **6.1.10.** | **Šport starejših** | | |  |  |  |
| 6.1.10.1 |  | Skupinska gibalna vadba starejših na površinah za šport v naravi in v urbanem okolju | | ● |  |  |
| 6.1.10.2 |  | Zaposlovanje strokovno izobraženega strokovnega kadra za izvedbo gibalnih programov za starejše | | ● | ● |  |
| 6.1.10.3 |  | Gibalna vadba starejših za spodbujanje samodiscipline po strokovnih navodilih | |  |  | ● |
| 6.1.10.4 |  | Športni programi za istočasno športno vadbo razširjene družine | | ● |  |  |
| 6.1.10.5 |  | Športno družabne medgeneracijske prireditve | | ● | ● | ● |
| **6.2.** | **ŠPORTNI OBJEKTI IN POVRŠINE ZA ŠPORT V NARAVI** | | |  |  |  |
| 6.2.1 |  | Energetske in športno-tehnološke posodobitve športnih objektov | | ● | ● | ● |
| 6.2.2 |  | Trajnostna ureditev, investicijsko vzdrževanje in posodobitve naravnih površin za šport | | ● | ● | ● |
| 6.2.3 |  | Novogradnje športnih objektov, ki lahko obogatijo mrežo športnih objektov za izvajanje LPŠ | | ● | ● | ● |
| 6.2.4 |  | Izgradnja, posodobitev in opremljanje športnih objektov za panožne športne centre OKS-ZŠZ | | ● | ● | ● |
| **6.3.** | **RAZVOJNE DEJAVNOSTI V ŠPORTU** | | |  |  |  |
| **6.3.1.** | **Izobraževanje, usposabljanje in izpopolnjevanje strokovnih kadrov v športu** | | |  |  |  |
| 6.3.1.1 |  | Usposabljanja in izpopolnjevanje strokovnih kadrov v športu | | ● | ● |  |
| **6.3.2.** | **Statusne pravice športnikov, trenerjev in strokovna podpora programom** | | |  |  |  |
| 6.3.2.1 | Izobraževanje nadarjenih in vrhunskih športnikov | | |  |  |  |
| *6.3.2.1.1* |  | Športni oddelki v srednjih šolah | |  | ● |  |
| *6.3.2.1.2* |  | Štipendije za nadarjene in vrhunske športnike | | ● | ● | ● |
| 6.3.2.2 | Spremljanje pripravljenosti športnikov, svetovanje o športni vadbi in strokovna podpora programov | | |  |  |  |
| *6.3.2.2.1* |  | Spremljanje pripravljenosti športnikov | | ● | ● | ● |
| *6.3.2.2.2* |  | Svetovanje pri vključevanju otrok v šport | | ● |  | ● |
| *6.3.2.2.3* |  | Nabava in razvoj opreme za diagnostiko v športu | |  | ● | ● |
| 6.3.2.3 | Zdravstveno varstvo športnikov | | |  |  |  |
| 6.3.2.3.1 |  | Nadstandardno zdravstveno zavarovanje vrhunskih športnikov | |  | ● | ● |
| **6.3.3.** | **Založništvo v športu** | | |  |  |  |
| 6.3.3.1 |  | Prosto dostopne športne strokovne in znanstvene revije na spletu | |  | ● | ● |
| 6.3.3.2 |  | Tiskane strokovne in znanstvene publikacije s področja športa | | ● | ● | ● |
| **6.3.4.** | **Znanstvenoraziskovalna dejavnost v športu** | | |  |  |  |
| 6.3.4.1 |  | Ciljno raziskovalni projekti v športu in kineziologiji | | ● | ● | ● |
| **6.3.5.** | **Informacijsko komunikacijska tehnologija na področju športa** | | |  |  |  |
| 6.3.5.1 |  | Spletni in mobilni servisi v športu | | ● | ● | ● |
| 6.3.5.2 |  | Razvoj in nakup poslovnih aplikacij za podporo poslovodenju športnih organizacij | | ● | ● | ● |
| **6.4.** | **ORGANIZIRANOST V ŠPORTU** | | |  |  |  |
| **6.4.1.** | **Delovanje športnih organizacij** | | |  |  |  |
| 6.4.1.1 |  | Delovanje športnih društev in zvez na lokalni ravni | | ● |  |  |
| 6.4.1.2 |  | Delovanje javnih zavodov za šport na lokalni ravni | | ● |  |  |
| 6.4.1.3 |  | Delovanje NPŠZ, OKS-ZŠZ in drugih zvez na nacionalni ravni | |  |  |  |
| *6.4.1.3.1* |  |  | Delovanje OKS-ZŠZ |  | ● |  |
| *6.4.1.3.2* |  |  | Delovanje NPŠZ |  | ● |  |
| *6.4.1.3.3* |  |  | Delovanje NŠZ |  | ● |  |
| *6.4.1.3.4* |  |  | Delovanje zamejskih športnih zvez |  |  |  |
| 6.4.1.4 |  | Delovanje javnih zavodov za šport na nacionalni ravni | |  | ● |  |
| **6.4.2.** | **Prostovoljno delo v športu** | | |  |  |  |
| 6.4.2.1 |  | Nacionalni projekt promocije prostovoljnega dela v športu | |  |  | ● |
| **6.4.4.** | **Mednarodna dejavnost v športu** | | |  |  |  |
| 6.4.4.1 |  | Članarine svetovnim in evropskim zvezam in udeležba na zasedanjih | |  | ● |  |
| **6.5.** | **ŠPORTNE PRIREDITVE IN PROMOCIJA ŠPORTA** | | |  |  |  |
| 6.5.1 | **Športne prireditve** | | |  |  |  |
| 6.5.1.1 |  | Velike mednarodne športne prireditve | | ● | ● | ● |
| 6.5.1.2 |  | Druge športne prireditve | | ● | ● | ● |
| 6.5.1.3 |  | Občinske športno promocijske prireditve za podelitev priznanj v športu | | ● |  |  |
| 6.5.1.4 |  | Nacionalne športno promocijske prireditve za podelitev priznanj v športu | |  | ● | ● |
| **6.5.3** | **Javno obveščanje o športu** | | |  |  |  |
| 6.5.3.1 | Nacionalna kampanja za spodbujanje rednega ukvarjanja s športom | | |  | ● | ● |
| **6.5.4.** | **Športna dediščina in muzejska dejavnost v športu** | | | ● | ● | ● |
| **6.6.** | **DRUŽBENA IN OKOLJSKA ODGOVORNOST V ŠPORTU** | | |  |  |  |
| 6.6.1. |  | Nacionalna kampanja za spodbujanje športnega obnašanja | | ● | ● | ● |
| 6.6.2. | **Preprečevanje dopinga v športu** | | |  |  |  |
| 6.6.2.1. |  | Dopinška testiranja na nacionalni ravni | |  | ● | ● |
| 6.6.2.2. |  | Nacionalna kampanja o zlorabi dopinga v tekmovalnem in rekreativnem športu | |  | ● | ● |

1. Skladno z metodologijo Slovenskega javnega mnenja [↑](#footnote-ref-1)
2. Po enakih merilih kot so trenutno veljavna [↑](#footnote-ref-2)
3. Kolar, E., Jurak, G., Kovač. M. (ur.) (2010). Analiza Nacionalnega programa športa v Republiki Sloveniji 2000-2010. Ljubljana: Fakulteta za šport. [↑](#footnote-ref-3)
4. Želena struktura izdatkov LPŠ za športne programe je opredeljena v NPŠ. [↑](#footnote-ref-4)
5. Projekt predstavlja skupek dejavnosti, ki lahko uresničujejo različne ukrepe NPŠ ali celo še kakšne druge področne strategije. Npr. z občinskimi športnimi šolami želimo prek strokovno izobraženega kadra zagotoviti strokovno delo z mlajšimi v športni sredini, ki vzgaja celotno piramido športnikov, hkrati nam takšen kader omogoča učinkovito koriščenje športnih objektov, možnost zboljšanja sodelovanja pri srednješolskih športnih oddelkih, spremljanja pripravljenosti športnikov, možnost povezovanja za izpeljavo športnih programov za invalide itd. [↑](#footnote-ref-5)
6. Mnogo drugih dejavnosti je predstavljeno znotraj sklopov ukrepov v nadaljevanju. [↑](#footnote-ref-6)
7. Javne finance za šport zunaj šolskega sistema predstavljajo le 15% vseh izdatkov za šport. Največ za šport prispevajo gospodinjstva. Le-ta namenijo za športne izdelke in športne storitve okoli 308 € na leto ali 1,51% od družinskega proračuna. Podjetja (sponzoriranje, TV pravice) namenijo za šport 18% vseh izdatkov za šport (vir: Bednarik, J., Kolar, E., Jurak, G. (2010). Analysis of the sports services market in Slovenia. Kinesiology, 42(1).). Prostovoljno delo v slovenskem športu predstavlja okoli 0,311% BDP (vir: Jurak, G., Bednarik, J. (2006). Economic strength of voluntary work in non-governmental sports organisations in Slovenia. V *Abstract book of 11th World sport for all congress. Physical activity: benefits and challenges.* Havana: Cuban Olympic Committee.) [↑](#footnote-ref-7)
8. Javni izdatki za šport (državni in občinski proračun ter loterijska sredstva) v Sloveniji so leta 2011 znašali 75 € na prebivalca, medtem ko v skupini razvitih evropskih držav od 85 € (Belgija) do 304 € (Irska). Trenutno Slovenija zaostaja s tovrstnim financiranjem za nekaterimi državami s primerljivim BDP (npr. Estonija, Ciper) [↑](#footnote-ref-8)
9. Kakovost pojmujemo kot preplet sodobno zasnovanih učnih načrtov in interesnih športnih programov, materialnih in normativnih pogojev za njihovo izpeljavo, ustrezno kompetentnega kadra in ustreznih pristopov k delu z mladimi, kot so: diagnosticiranje na podlagi objektivnih podatkov, ustrezna diferenciacija in individualizacija vadbe, uporaba ustreznih pripomočkov in IKT (Informacijsko komunikacijske tehnologije – postopki uporabe sodobnih učnih medijev, kot so računalniški programi, medmrežje, videoposnetki in njihove analize, slike, kinogrami, plakati, merilniki srčnega utripa, merilniki porabe energije itd.), različni načini evalvacije procesa, učinkovita in senzibilna izvedba pouka, da bo za mlade športna vadba prijetna izkušnja. [↑](#footnote-ref-9)
10. Drugi podporni ukrepi so v poglavjih Izobraževanje, usposabljanje in izpopolnjevanje strokovnih delavcev v športu, Športni objekti in naravne površine za šport. Ukrepi so predstavljeni v viru pod sprotno opombo št. ⁵. [↑](#footnote-ref-10)
11. Zagotavljanje dostopnosti športnih objektov in zunanjih športnih površin za otroke in mladino je umeščeno znotraj poglavja Športni objekti in naravne površine za šport. Izboljšanje kompetenc strokovnega kadra, ki organizira in izpeljuje interesne športne programe otrok in mladine, je predstavljeno v poglavju Izobraževanje, usposabljanje in izpopolnjevanje strokovnih kadrov v športu. [↑](#footnote-ref-11)
12. Pod zasebnike sodijo različne pravne oblike, od različnih oblik gospodarskih družb, zasebnih zavodov, do samostojnih podjetnikov. [↑](#footnote-ref-12)
13. Drugi ukrepi, ki zadevajo področje športne vzgoje otrok in mladine s posebnimi potrebami, so predstavljeni v poglavjih Izobraževanje, usposabljanje in izpopolnjevanje strokovnih delavcev v športu ter Športni objekti in naravne površine za šport. [↑](#footnote-ref-13)
14. Pod zasebnike sodijo različne pravne oblike, od različnih oblik gospodarskih družb, zasebnih zavodov, do samostojnih podjetnikov in zasebnih športnih delavcev. [↑](#footnote-ref-14)
15. Izboljšanje kompetenc strokovnega kadra, ki organizira in izpeljuje prostočasne športne programe otrok in mladine, je predstavljeno v poglavju Izobraževanje, usposabljanje in izpopolnjevanje strokovnih kadrov v športu. Podpore športnikom v šolskem sistemu so predstavljene v poglavju Izobraževanje nadarjenih in vrhunskih športnikov. Meritve in spremljanje treniranosti je opredeljeno v poglavju Spremljanje pripravljenosti športnikov in svetovanje o športni vadbi. [↑](#footnote-ref-15)
16. Drugi ukrepi, ki zadevajo področje kakovostnega športa, so predstavljeni v poglavjih Statusne pravice športnikov, trenerjev in strokovna podpora programov ter Izobraževanje, usposabljanje in izpopolnjevanje strokovnih delavcev v športu [↑](#footnote-ref-16)
17. Razvojne naloge za spodbujanje vrhunskega športa so opredeljene v poglavju Razvojne dejavnosti v športu, pomoči za usklajevanje šolskih in športnih obveznosti vrhunskih športnikov so opisane v poglavju Izobraževanje nadarjenih in vrhunskih športnikov, preprečevanje stranpoti vrhunskega športa v poglavju Podpora humanosti v športu, vzpostavljanje prostorskih možnosti za ukvarjanje z njim pa v poglavju Športni objekti in naravne površine za šport. [↑](#footnote-ref-17)
18. Statusne pravice vrhunskih športnikov in vrhunskih trenerjev (tudi njihovo zaposlovanje v javni upravi) so opisane v ločenem poglavju. [↑](#footnote-ref-18)
19. Drugi ukrepi, ki zadevajo področje športa invalidov, so predstavljeni v poglavjih Izobraževanje, usposabljanje in izpopolnjevanje strokovnih delavcev v športu ter Športni objekti in naravne površine za šport. [↑](#footnote-ref-19)
20. NPŠ spodbuja športno rekreacijo še z ukrepi na področju športnih prireditev in promocije športa, športnih objektov in površin za šport v naravi, izobraževanj, usposabljanj in izpopolnjevanj kadrov v športu, znanstveno-raziskovalnem področju ter področju javnega obveščanja o športu. [↑](#footnote-ref-20)
21. Dejavnosti za ta ukrep so tudi v poglavju Trajnostni vidiki v športu. [↑](#footnote-ref-21)
22. Drugi ukrepi, ki zadevajo področje športa starostnikov, so predstavljeni v poglavjih Športna rekreacija, Izobraževanje, usposabljanje in izpopolnjevanje strokovnih delavcev v športu ter Športni objekti in naravne površine za šport. [↑](#footnote-ref-22)
23. Status športnika v osnovni šoli in status dijaka perspektivnega ali vrhunskega športnika (individualno prilagajanje učnih obveznosti), športni oddelki v srednjih šolah (manjše število dijakov v oddelku, pomoč pedagoškega in športnega koordinatorja pri usklajevanju obveznosti, dodatni pouk – individualna pomoč, prilagojene učne metode in učne oblike, napovedano spraševanje, prilagoditev urnika, prilagojenost nekaterih vsebin potrebam športne vadbe – del treninga v šoli, možnost večje odsotnosti od pouka, pogojno napredovanje, opravljanje izpitov do konca šolskega leta, podaljšanje statusa dijaka za dve leti, možnost večkratnega obiskovanja istega letnika, možnost vpisa v maturitetni tečaj, možnost bivanja v domu in individualna učna pomoč v prostem času pri oddelkih domskega tipa). [↑](#footnote-ref-23)
24. Ukrepi za zboljšanje kakovosti izobraževanja strokovnjakov, ki delajo s temi športniki, so navedeni v poglavju Izobraževanje, usposabljanje in izpopolnjevanje strokovnih kadrov v športu. [↑](#footnote-ref-24)
25. Ukrepi usmerjeni v spodbujanje prostovoljnega dela strokovno usposobljenega kadra v športnih društvih so predstavljeni v poglavju Prostovoljno delo, zmanjševanje birokratskih bremen pri delovanju pa v poglavju Prijazno poslovno okolje za športne organizacije. [↑](#footnote-ref-25)
26. <http://www.mgrt.gov.si/fileadmin/mgrt.gov.si/pageuploads/turizem/Turizem-strategije_politike/Strategija_turizem_sprejeto_7.6.2012.pdf> [↑](#footnote-ref-26)
27. Ukrepi so povezani z ukrepi področja Javno obveščanje o športu. [↑](#footnote-ref-27)
28. Športni objekti in površine za šport v naravi, športne prireditve, programi športa in razvojne dejavnosti v športu. [↑](#footnote-ref-28)
29. Trajnostni vidiki v športu so opredeljeni tudi v nekaterih ukrepih v predhodno naštetih poglavjih nacionalnega programa športa. [↑](#footnote-ref-29)
30. Poleg tega je to področje povezano z ukrepi poglavja Informacijsko-komunikacijska tehnologija na področju športa, ki opredeljujejo smiselno uporabo že zbranih informacij o športnih organizacijah. [↑](#footnote-ref-30)